Apa Yang Boleh Kita Pelajari Daripada Cara Perancis Melindungi Bahasa Mereka

“The French protect their language like the British protect their currency” -Andrew Gallix, The Guardian. (Perancis melindungi bahasanya seperti British melindungi matawangnya).

Coretan bersahaja ini adalah refleksi merdeka buat diri saya, anak Malaysia di Perancis.

Walaupun tulisan ini terbit beberapa hari selepas tarikh penting itu. Namun apa yang saya coretkan ini bersifat sentiasa segar semangatnya.

Suatu masa dulu saya pernah berasa jengkel apabila menggunakan sesuatu peralatan elektronik dalam bahasa sendiri.

Saya berfikir kenapa janggal sangat terma-terma teknologi bila digunakan dalam bahasa ibunda sendiri.

Saya waktu itu seperti hilang jati diri dan terputus akar.

Di Perancis saya memerhati. Apabila mereka gah menggunakan frasa ‘L’infomatique en nuage’ berbanding ‘cloud computing’. Frasa berbeza memberi gambaran bahawa pandangan alam (worldview) juga berbeza.

Mereka berbangga dengan frasa-frasa teknologi semasa dengan bahasa sendiri. Mungkin kadang-kadang frasa-frasa tersebut mereka tak selesa pada awalnya, tetapi untuk mereka berasa janggal jauh sekali.

Di Perancis, kalau kita menggunakan komputer, jarang sekali untuk kita temui butang ‘START’. Kita mungkin akan jumpa butang ‘DEMARRER’.

Kenapa ini berlaku?
Kenapa mereka begini?
Kenapa kita tidak?
Kenapa mereka tega menggunakan istilah sendiri walaupun kadang-kadang janggal dalam terma teknologi tertentu?

Apa lebih mereka berbanding kita?
Apa yang mereka ‘ADA’ tetapi kita ‘TIADA’?

Suatu jawapan ringkas yang boleh saya sebut adalah,

Bilamana ada frasa teknologi baru muncul dari luar ke dalam dunia mereka. Mereka cepat-cepat adaptasi dan hasilkan istilah sendiri dengan ruh bahasa mereka sendiri.

Pedulikan soal janggal pada awalnya, yang penting semua rakyat majoriti tanpa mengira kelas menjadi sama-sama pandai.

Sebahagian kita hanya memperlekeh bahasa sendiri kerana janggal untuk digunakan dalam teknologi semasa.

Kita senang dengan bahasa orang, hakikatnya kita sedang menghakis jiwa dan nilai ruh bangsa kita sendiri secara halus tanpa kita sedar.

Janggal itu bukan salah bahasa kita.
Tetapi salah kita yang terlalu naif.

Kita-kita yang mungkin dah berasa pandai sebab belajar tinggi dan sentiasa selesa dengan terma-terma bahasa luar.

Mungkin kerana kita telah fasih dalam bahasa Inggeris yang menjadi bahasa teknologi, bahasa informasi, dan bahasa ilmu tetapi harus ingat akan suatu persoalan ini; “Bahasa Jiwa Bangsa”.

Baca: Bagaimana Komuniti Malaysia Cuba Pertahankan Bahasa Melayu di Scotland

Bilamana kita terus membiarkan bahasa kita terus terpinggir dari menjadi bahasa ilmu dan bahasa teknologi dan kita sendiri terus berasa selesa dengan hanya membiarkan bahasa kita cukup sekadar bahasa pertuturan harian dan tidak lebih dari itu.

Maka, sedarlah bahawa kita adalah sekadar menjadi generasi yang mengikis ruh, jiwa dan kebolehbangkitan kita dalam mendepani cabaran zaman.

Bilamana kita berwacana, kita kerap mengeluh kenapa orang kita yang majoritinya diluar bandar sukar berubah.

Kita selesa mencari salah orang lain berbanding meninjau jauh ke dalam diri kita sendiri.

Kita lupa bahawa kita sendiri juga yang menjadi sebahagian daripada penyumbang kepada sindrom-sindrom yang melemahkan daya fikir dan daya ubah majoriti orang kita.

Kita yang kononnya pandai dan belajar tinggi ini tanpa segan silu memperlekeh bahasa sendiri.

Kita lupa bahawa bahasa kita telah menjadi janggal dalam pelbagai bidang ilmu kerana kita yang membiarkan bahasa kita terus jadi begitu.

Kita lupa bahawa tanggungjawab untuk membentuk nilai baru dan segar pada bahasa kita itu terletak di tangan kita.

Kita kagum dengan kehebatan bahasa orang lain. Namun kita tidak benar-benar mengkaji rahsianya akan bagaimana bahasa orang lain menjadi hebat.

Jawapannya adalah tetap sama. Ia tetap soal JATIDIRI.

Bahasa lain hebat bukan kerana secara tabiinya bahasa itu lahir terus jadi hebat. Namun hebatnya bahasa itu setelah digilap oleh bangsanya sendiri yang mempunyai jatidiri yang hebat.

Jatidiri yang hebat bukan pada masyarakat yang mindanya ditawan atau tertawan oleh serangan ‘imperialisme’ bahasa yang telah ditanam secara halus terhadap bangsa yang pernah dijajah seperti kita.

Hari ini kita telah merdeka dari penjajahan kuasa politik luar lebih 59 tahun. Namun bagaimana pula dengan kemerdekaan kita dari sudut pemikiran.

Bahasa jiwa bangsa. Jika kita terus selesa dengan kedudukan kelas kedua pada bahasa kita kini, lambat laun keindahan-keindahan yang masih berbaki pada bahasa kita akan hilang terus dan pupus dari jiwa bangsa kita.

Dalam kesibukan kita mengejar kebendaan dan keperluan yang asas demi kelangsungan hidup justeru kita pandang remeh soal kelestarian bahasa kita.

Saya tutup coretan ini dengan mengungkap suatu dialog di kedai kopi bersama sahabat Perancis saya yang fasih berbahasa Malaysia.

Apabila saya bertanya beliau apa yang menyebabkan bangsa Perancis agak kuat mendepani serangan ‘globalisasi’ .

Beliau menjawab secara bersahaja, “Kerana kami tidak memotong akar-akar kami.”

Saya memahami benar akan maksud jawapan beliau tersebut. Salah satu akar penting yang dimaksudkan adalah bahasa.

Inilah juga jawapan kenapa Perancis sangat-sangat melindungi bahasanya.
Pokok manakah yang kokoh bertahan jika akar-akarnya satu demi satu dicantas atau tercantas. Alangkah malangnya jika kitalah yang ejen yang menyebabkan akar-akar itu tercantas.

Saya yakin #anakanakMalaysia walaupun dimana sahaja berada takkan membiarkan akar-akar yang yang masih berbaki terus dicantas. Bahkan anak-anak Malaysia akan terus berusaha memugar kembali akar yang telah tercantas. Perubahan bermula dengan bibit-bibit kesedaran hari ini. Kalau kita tak mampu buat semua , jangan tinggal semua.

Zick Le Voyageur,
Nancy, France
Hari-hari sambut Merdeka

Baca lagi: Saya Bangga Berbahasa Inggeris Dengan Slanga Melayu Kerana Satu Perkara Ini


Apa Yang Dilakukan Oleh Bayi Ini Selepas Terjaga Dari Tidur Sungguh Tak Di Sangka. Sangat Comel!

Pernahkah anda lihat seorang bayi yang baru sahaja terjaga dari tidur dan terus menari?

Apa yang lebih aneh adalah bayi ini terus terjaga dari tidur yang lena kerana lagu kegemarannya iaitu Gangnam Style.

Jom tonton aksi si comel bernama Amaya ini.

Amboi amboi, bukan main ligat lagi dia menari. Comel bukan?


Apa Yang Kami Tahu Setakat Ini Mengenai Samsung Galaxy S9

Seperti tahun-tahun sebelumnya, Samsung tidak lama lagi bakal melancarkan model terbaru daripada siri Galaxy iaitu Samsung Galaxy S9. Melalui model ini, ramai yang menjangkakan Samsung bakal membawa perubahan besar-besaran bagi memberi saingan kepada pencabar terdekat mereka iaitu Apple.

Berdasarkan ura-ura terbaru, Samsung Galaxy S9 bakal diperkenalkan dengan hanya satu kamera. Seperti model sebelumnya, Samsung Galaxy S9 bakal diperkenalkan dengan dua variasi iaitu Galaxy S9 dan Galaxy S9+. Penggunaan processor terbaru serta RAM sehingga 6 GB antara yang dijangkakan.

Selain itu, Samsung Galaxy S9 mungkin sekali lagi diperkenalkan dengan pengimbas cap jari dibahagian belakang sepertimana model sebelumnya. Menariknya, pengimbas cap jari kali ini diletakkan dibahagian bawah untuk capaian yang lebih mudah.

Ura-ura terbaru ini sekaligus melenyapkan harapan peminat Samsung untuk mendapatkan pengimbas cap jari dibahagian atas skrin seperti mana ura-ura sebelum ini.

Masih berbaki hampir 4 bulan sahaja lagi sebelum Samsung Galaxy S9 dilancarkan secara rasmi. Sama-sama kita nantikan apakah kejutan yang bakal dibawakan Samsung pada model terbaru mereka pada kali ini.


11 Tip Berdasarkan Pengalaman Saya Bawa Kenderaan Melepasi Kastam Dan Imigresen Di Selatan Thai

Sekarang ramai dah yang buat road trip ke Thailand. Bagi kawan-kawan yang tak pernah lagi masuk ke Thailand dengan kenderaan sendiri, saya ceritakan sedikit prosedurnya. Harap dapat membantu.

Sila ambil perhatian tips ini adalah berdasarkan pengalaman peribadi saya keluar masuk Thailand melalui beberapa sempadan dengan menggunakan kereta, motorsikal mahu pun basikal. Ianya mungkin berbeza dengan orang lain yang pernah melakukan perkara yang sama. Harap maklum.

1. Anda perlu membawa geran asal atau salinan geran di mana ia mestilah di atas nama salah seorang pemegang passport yang akan ikut serta (gambar no 1). Sekiranya ianya bukan di atas nama anda atau atas nama syarikat, surat kuasa membawa kenderaan tersebut hendaklah dibuat.

2. Menggunakan ejen untuk urusan membeli insurans (gambar no 3) di bandar-bandar terdekat dengan sempadan adalah lebih senang. Semasa membuat insurans ini, sila serahkan geran dan passport anda kepada mereka.

3. Ejen akan uruskan sekali kad putih (gambar  no 6) dan borang TM3 (gambar no 4) yang mengandungi senarai penumpang sebanyak 2 salinan.

4. Setelah lengkap dokumen seperti di atas diperolehi, bolehlah lanjut ke ICQ Malaysia. Di sebelah Malaysia, anda tak perlu turun dari kenderaan. Teruskan memandu ke bahagian imigresen, serahkan passport anda tanpa kad putih tu.

5. Setelah selesai, teruskan memandu dan sebaik sampai di ICQ sebelah Thailand, park kereta anda ditempat yang disediakan. Penumpang semua harus turun. Semua penumpang termasuk pemegang geran harus selesaikan urusan passport terlebih dahulu

6. Semua nama yang tersenarai dalam borang TM3 (gambar no 4) haruslah berada di lorong yang sama. Kesemua passport bersama borang tersebut harus diserahkan dan pegawai imigresen akan memanggil sorang-sorang mengikut passport untuk diambil gambarnya. Kalau sesetengah ICQ yang kecil, kanak-kanak tidak dipanggil pun.

7. Pastikan borang TM3 tersebut distamp masuk, begitu juga kad putih (gambar no 6) dan passport anda (gambar no 5). Satu salinan TM3 diambil oleh imigresen dan satu lagi haruslah anda simpan utk diserahkan kembali kepada imigresen Thai semasa anda keluar.

Adalah menjadi kebiasaan untuk memberi ‘tips’ sebanyak RM2 kepada pegawai imigresen tersebut. Boleh cuba untuk tidak beri tips selagi tidak diminta.

8. Setelah itu pemegang geran haruslah ke booth Kastam. Di situ, serahkan passport dan geran anda kepada pegawai yang bertugas. Anda akan diberikan permit import sementara (gambar no 2). Sekali lagi, ‘tips’ harus diberi iaitu sebanyak RM10 (atas teguran orang utara, saya dinasihatkan supaya tidak beri apa-apa tips selagi tidak diminta). Semua tips ni tiada resit. Jadi faham-faham saja la ye.

9. Baru saya teringat, kalau naik motor dia minta M5. Kalau tak minta langsung bersyukurlah banyak-banyak. Duit lebih bleh buat shopping!

Yahuuu! Dah selesai dan boleh lah terus ke destinasi yang dituju.

Bila dah selesai, untuk keluar dari Thailand, ikutilah prosedur tersebut.

Baca: 6 Strategi Berjimat Sewaktu Travel Di Bangkok, Thailand

9. Sebaik sampai di sempadan, pemegang geran hendaklah menyerahkan semula permit sementara (gambar no 2) di booth kastam. Lain sempadan lain cara. Ada yang serah je (di sempadan Wang Prachan) dan ada yang perlu menandatangani buku (sempada Sadao). Kalau tak pasti tunggulah depan muka pegawai kastam tu sampai dia halau hehehe. Di peringkat ni, tiada ‘tips’ diperlukan

10. Sekali lagi sepertimana masa masuk, masa keluar nanti, semua nama yang tersenarai dalam TM3 haruslah beratur sekali. Ketua rombongan serahkan borang tersebut untuk dichop keluar. Mereka akan ambil borang tersebut dan kad putih (gambar no 6). Pastikan semua passport ada chop keluar seperti dalam gambar no 7.

11. Jika anda masih menyimpan kad putih, atau tiada chop keluar pada passport anda, anda dianggap masih berada di dalam Thailand. Sekiranya tarikh tempoh menetap di Thailand telah tamat anda akan dianggap sebagai ‘overstay’. Thailand sangat serius dan ketat undang-undang tinggal melebihi tempoh mereka. Denda sangat tinggi dan anda akan menghadapi banyak masalah birokrasi yang melibatkan banyak kos. Ramai yang terlepas pandang dengan prosedur terakhir ni.

Ok, your road trip holiday was done! Prosedur masuk ke lain-lain negara Asean adalah sama. Cuma ada yang memerlukan ejen di sepanjang perjalanan anda seperti Vietnam dan Myanmar. Dan CARNET di Indonesia.

Baca lagi: 17 Tip Travel Ke Krabi, Thailand


Apa Yang Kami Tahu Setakat Ini Tentang iPhone Baru Yang Akan Dikeluarkan

Pada September 2013, iPhone 5c diumumkan sebagai altenatif kepada iPhone 5s yang menawarkan harga yang lebih rendah dan variasi pilihan warna. Percaturan Tim Cook nampaknya gagal apabila iPhone 5c kurang mendapat sambutan berbanding berbanding iPhone yang lain.

Penggemar iPhone yang kurang berminat dengan saiz skrin yang ada pada iPhone 6 dan iPhone 6 Plus lebih berminat untuk kekal dengan menggunakan iPhone 5s disebabkan faktor skrin yang bersaiz 4 inci.

Trend penggunaan skrin bersaiz 4 inci ini bukan sahaja disukai oleh pengguna diluar negara malah turut diikuti di Malaysia. Nampaknya pendapat Steve Jobs tentang penggunaan telefon melebihi 4 inci masih releven selepas beberapa tahun.

Kami dapati idea Apple untuk melancarkan sebuah iPhone yang bersaiz skrin ini merupakan idea yang baik berikutan permintaan yang tinggi daripada pengguna. Berdasarkan beberapa sumber, Apple akan melancarkan iPhone mereka yang akan diberi nama iPhone 5SE atau iPhone SE.

iPhone SE akan dilengkapi dengan spesifikasi yang hampir sama dengan iPhone 6 dan akan disertai dengan Touch ID. iPhone dilaporkan akan menggunakan cip pemprosesan A8 dan M8 motion coprocessor dimana akan menyokong NFC untuk penggunaan Apple Pay. Fungsi Force Touch kemungkinan akan dikekalkan buat iPhone 6s buat masa ini untuk mengekalkan ciri-ciri premium iPhone 6s.

According to my source, two prototypes of the new 4" #iPhone were tested by #Apple. Here's what they look like… pic.twitter.com/RgVblGdCRi

Dari segi prestasi ramai yang tidak kisah kerana umum tahu Apple akan sentiasa memberikan prestasi yang baik buat telefon pintar keluaran mereka tetapi tidak bagi rekabentuk iPhone SE.

Terdapat ura-ura yang mengatakan saiz iPhone SE akan mirip dengan iPhone 5s dan iPhone SE bakal menggunakan kerangka yang sama seperti iPhone 6.

Jangkaan rekabentuk iPhone SE juga menjadi tanda tanya berikutan beberapa laman web mengeluarkan rekabentuk iPhone SE yang berbeza. Berikut merupakan jangkaan rekabentuk iPhone SE yang akan diumumkan nanti:

Setakat ini Pihak Apple belum mengumumkan sebarang tarikh untuk pelancaran iPhone terbaru mereka dan dijangka akan membuat pelancaran seawal bulan ini.


Bagaimana Apa Yang Kita Baca Mempengaruhi Tindakan Kita

Apa yang kita baca mempengaruhi fikiran kita dan tindakan kita.

1. Jika suka membaca majalah fesyen, aliran tunai kita mudah mengalir ke sana.

2. Jika suka membaca majalah dekorasi rumah, kita lebih teruja mengumpul wang untuk dekorasi rumah.

3. Jika kita gemar membaca tentang gosip artis, kita juga menjadi suka bergosip.

4. Jika membaca tentang bisnes, kita berusaha mendalaminya dan perbaiki bisnes kita.

5. Jika membaca tentang motivasi diri dan keluarga, kita banyak mendapat pesanan untuk komunikasi kehidupan keluarga yang lebih baik.

6. Jika kita membaca tentang pengurusan kewangan, kita belajar menguruskan kewangan dengan lebih baik.

7. Jika membaca tentang pelaburan, kita tahu mana yang lebih menguntungkan mengikut kemampuan kewangan kita.

8. Jika mendalami agama, kita tahu kita hambaNya yang bukan sedikit tugasnya di dunia.

Pilihan di tangan kita. Membaca kesemuanya juga tidak mengapa, tetapi kecenderungan kita akan menentukan pilihan yang menjadi keutamaan kita.


Apa Yang Kita Buat Di Sini? Dan Ke Manakah Kita Seterusnya? Temui Jawapannya Di Sini

Melalui perjalanan yang panjang, memenatkan. Lebih melelahkan sekiranya perjalanan panjang yang dilalui tidak menemukan sebarang klu. Manusia selalu menjadi buntu apabila tidak tahu pengakhiran kepada perjalanannya.

Tidak mengapa tersesat di permulaan jalan, tetapi pastikan berjumpa semula dengan pengakhiran kepada sebuah perjalanan.


Apa Yang Lelaki Ini Balas Kepada Scammer SMS Adalah Troll Terbaik Kami Pernah Lihat. Memang Annoying

Hidup zaman sekarang ini sangat bersepah dengan spam dan scam yang melata.

Di e-mail, facebook, peti surat, dan dalam SMS pun terlalu banyak spam dan scam.

Semasa mula-mula menerima scam kita mungkin cemas atau marah, tetapi apabila terlalu banyak, kita terpaksa menjadi kebal dengan tidak mengendahkannya.

Tetapi apa ceritanya apabila ada orang mengenakan si scammer kembali? Dengan bijak.


Apa Yang Lelaki Ini Belajar Dari Dua Adik-Beradik Kecil Simply Priceless

Nota Editor : Catatan ini asalnya diterbitkan di FB wall Syed Azmi, co-founder kepada #tamakpahala juga seorang sukaralewan yang giat membantu orang ramai. Artikel ini diterbitkan semula di website kami dengan keizinan beliau.

This was on the last week of school holiday.

These 2 kids were delivering boxes of heavy (very subjective) items to my shop. I know one of the kid whom I see often with the father (the lorry delivery guy).

“Last week abang. Minggu depan masuk sekolah.”

“Takutlah, belajar susah. Darjah tinggi cikgu lagi garang.”

“Cikgu garang sebab adik nakal kot. Kalau belajar rajin, cikgu sayang. Cikgu mau adik jadi pandai kan.”

“Ayah kata kalau malas, nanti cikgu pukul lepas tu kena kerja teruk macam ayah. Hari-hari angkat barang berat, balik malam.”

“Ayah rajin. Dia kerja kuat mau kasik adik senang. Itu pasal orang kata susah dulu baru senang nanti.”

Both kids laughed. I gave them lollies. I knew they want lollies as I saw them looking at it. Some paperwork needs to be chop and sign.

“Azmi, anak cakap itu gula Azmi kasi. Betulka?”

“Alaaa, budak-budak angkat barang, upah kecik aje.”

The father said thank you. And as he was about to turn…

“Abang, anak-anak abang banyak sayang dengan abang tau.”

He smiled. He explained that the kids insist to do delivery. It’s not right but they insisted. So he let them carry the light boxes.

I told him it can be dangerous. Crossing roads, fragile items, etc.

He said that he double check the boxes. No worries.

And then he explained to me this that makes my hair all stands up.

“Every year when school opens, kids in their class will tell their holiday stories. My kids never have those kind of stories. So this year, my daughter wants to follow me with the little one to talk about the kampung I drove by. A road trip like her cartoon Dora.”

Then the father said, “I am so happy the kids are with me today. One day they will grow up and they don’t want to follow their old daddy anymore.” (The effect in Bahasa Melayu is waay better, but it’s for public understanding.)

“Yes, kerja susah hati senang. Anak baik-baik. Mau apa lagi?”

I asked him to call his kids. The kids looked worry. I gave them free drug companies pens and sticky note pads.

They nodded. What just happened? It’s only lollies.

They crossed the street together to their lorry. The daughter offered her lolly to her father. The father ngap the whole thing. They laughed. I smiled.

They know for a fact that they are blessed. What about us?

Syed Azmi writes. Syed Azmi in tears of gratefulness.

May one day I share such experience. It’s simply priceless.


Apa Yang Lelaki Ini Buat Dengan Peluang Keduanya Sangat Menyentuh Hati

Jake Quickenden adalah salah seorang dari beribu peserta yang memberikan persembahan buruk ketika uji bakat X Factor UK. Kemudian, sesuatu magik berlaku.

Para juri hampir sahaja berputus asa terhadap beliau sehinggalah Simon Cowell berkata sesuatu yang menyelamatkan beliau.

Ikuti video di bawah untuk menyaksikan seorang lelaki menggunakan suaranya untuk menyentuh jiwa selepas tragedi yang menimpa dirinya.


Apa Yang Lompong Dalam Sistem Pendidikan Sekolah Kita? Ini Pandangan Dari Seorang Ustaz

Ramai ibu bapa masa kini yang risau melihat sikap dan tingkah laku anak mereka yang adakalanya diluar kawalan dan jauh dari apa yang diharapkan.

Sebagai ibu bapa adakala kita tertanya-tanya, dimanakah silapnya?

Untuk itu, kami ingin bawakan pandangan dari Ustaz Mohammad Asyraff Ayob tentang ini.

APA YANG LOMPONG DALAM SISTEM SEKOLAH KITA?

Bulan lepas, saya bersama isteri berpeluang melawat Warga Prihatin (terima kasih kepada sahabat saya Tuan Ahmad Fazil dan Tuan Saiful Nang yang menjadi jambatan perkenalan kami), dan amat teruja dengan fokus pendidikan yang mereka tekankan kepada anak-anak disitu. Bahkan saya berharap, kalaulah sistem ini dijadikan silibus sekolah, sayalah orang pertama yang akan menghantar anak ke sana.

Ketika pulang isteri bertanya, ‘bang, apa kelebihan sistem mereka berbanding sistem MRSM yang mama masuk atau sistem sekolah agama yang abang belajar?’

‘Mama, sistem sekolah kita bagus tapi masih ada ‘lack’nya. Dan lompong itu besar. Sebab tulah ramai ibubapa masih merungut ‘anak pandai tapi perangai hancur, atau anak hafal Quran tahu hadith tapi sikap tak macam orang belajar agama’.

‘So, mana lompongnya bang?’ Isteri terus bertanya.

‘Abang lihat begini. Its all about fokus mama. Apa yg kita fokuskan, itulah hasil yang keluar. Di sekolah kita, yang difokuskan adalah silibus. Akademik. Deretan A dalam peperiksaan. Yang lain nombor 2. So yang keluar adalah orang yang pandai aqliyah (fikiran) tapi gersang akhlak & sikap’.

Sistem kita terlalu mengagungkan deretan A. Itu problemnya. That’s why ada ibubapa risau jika anak tak dapat A tapi kurang risau bila anaknya berkarakter sombong, sukakan hiburan & kurang bantu orang lain. Ini kerana, pendidikan karakter/akhlak dinombor-duakan. Saya masih teringat di New Zealand, yang ditekankan di sekolah rendah adalah pendidikan karakter. Guru-guru tidak sibuk tentang ‘nombor satu’ atau A, tapi mereka menggalakkan anak-anak untuk explore diri mereka dahulu.

Kemudian isteri bertanya lagi, ‘tapi masa mama di MRSM dulu, ada je fokus karakter bang. Kami selalu ditekankan tentang disiplin, menepati masa, kepimpinan…’

‘Benar, ia ada mama, tapi kan still sekunder bukan primer? Di warga Prihatin, itu yang menjadi primer, yang lain sekunder. Lagi satu mama perlu faham, bila kita sebut pendidikan karakter, ia ada 2 lapis :

PERTAMA seperti yang mama sebut : disiplin, kepimpinan, visioner, tanggungjawab, kerjasama, kreativiti dll.

KEDUA, dan ini yang paling kurang ditekankan : silibus karakter rohani seperti tawaduk, rendah hati, kasih-sayang, tidak bersikap ananiyah, jujur, i’tsar, ikhlas, tawakkal, syukur, sabar serta banyak lagi.

Lapisan kedua inilah yang menjadi ‘core’ manusia. Yakinlah, jika manusia pintar & hebat kepimpinan sekalipun, ia tak berguna jika ia sombong & tidak jujur.’ Saya terangkan panjang-lebar.

Saya sedang mencari sekolah bersilibuskan ‘akhlak & karakter’ kerana sedar, antara tujuan utama Rasul diturunkan bukan untuk memandaikan sangat manusia, tetapi memandaikan ‘akhlak & karakter’ mereka dahulu. Kata Nabi, Aku diutuskan untuk perbaiki dan sempurnakan akhlak manusia.

Itu fokus Nabi sebab Baginda tahu, bila ia elok, semua perkara elok. Jika ia rosak, pandai macammana sekalipun, sehebat manapun, anda tetap ‘zero’ di mata Tuhan.

Sungguh, saya mengaku disini yang saya tidak kisah sangat anak tak dapat A kerana ia bukan bermakna anak tidak pandai. Silibus sekarang hanya measure sedikit sahaja keupayaan anak. Ia bukan segalanya.

Yang segalanya adalah karakter dan akhlak mereka. Jika ia menjadi manusia yang kenal Tuhan, baik silaturahim sesama manusia serta mahu tingkatkan potensi dirinya, itulah bagi saya, maksud ‘A’ sebenarnya.

Menjadi manusia yang dimaksudkan nabi : ‘Sebaik-baik manusia adalah yang paling bermanfaat bagi manusia yang lain.’

Saya doakan anak-anak kita menjadi manusia yang cemerlang akalnya & gemilang akhlaknya, Allahumma Amiiiin.

Ps : Jika anda mencari silibus terbaik untuk akhlak & karakter, jangan risau ia dah lama wujud. Semua teknik & S.O.Pnya Tuhan terangkan satu-persatu dalam Al-Quran, siap datangkan sekali tuan guru – Rasulullah s.a.w untuk tunjukkan contohnya.

Pps: Yang perlu ditanya sekarang adalah, apa khabar anda sekeluarga dengan AlQuran? Sudahkah ia menjadi paksi kehidupan? Sudahkah karakter Rasul anda kenal dan hayati?

Credit : Ustaz Mohammad Asyraff Ayob, dengan izin.


Apa Yang Menarik Di Muzium 108MP Pertama Dunia?

realme Malaysia telah melancarkan sebuah muzium 108MP pertama di dunia! Iaitu 108MP Live Museum yang berada di realme Design Studio, Sungai Penchala. Gambar-gambar yang ada di muzium ini semuanya diambil oleh 5 jurugambar tempatan menggunakan telefon pintar terbaru realme iaitu realme 8 Pro.

Selain itu, terdapat 4 escape room yang anda boleh cuba selepas menikmati keindahan muzium 108MP bersama rakan ataupun keluarga anda dengan harga yang amat berbaloi. Jom sama-sama check it out!


Apa Yang Menyebabkan Hidupan Bumi Pupus Pada 445 Juta Tahun Lalu?

Para saintis akhirnya menemui punca sebenar sebalik kepupusan hidupan bumi. Diterbitkan bulan lalu dalam jurnal saintifik Geologi, penemuan mereka menunjukkan pemanasan global – bersama-sama dengan letusan gunung berapi dan anoxia (kehabisan oksigen) – telah mencetuskan kepupusan besar-besaran sekitar 445 juta tahun yang lalu.

Kemusnahan hidupan bumi pertama kali berlaku pada akhir era Ordovician dan telah membunuh lebih 85% spesies hidupan yang ada di zaman tersebut. Kepupusan ini dipercayai berlaku dalam beberapa fasa.

Fasa pertama dikaitkan dengan penyejukan dan glasiasi, sementara fasa kedua dikaitkan dengan pemanasan dan anoxia. Para saintis terdahulu percaya bahawa glasiasi global telah mengurangkan jumlah air yang ada untuk hidupan laut. Bekalan oksigen mula menurun apabila lapisan ais mencair disebabkan pemanasan global. Kejadian ini kemudian menghapuskan sebahagian besar hidupan laut.

Walaupun kepupusan yang berlaku pada era Ordovician dianggap sesuatu yang berbeza berbanding dengan peristiwa kepupusan yang lain. Bagi saintis David Bond dan Stephen Grasby mereka mempunyai pandangan yang berbeza. “Kemusnahan [pada zaman] Ordovician selalu dianggap berbeza,” kata Stephen Grasby kepada New York Times. “Penyejukan itu tidak pelik, kerana sama sahaja dengan ‘kemusnahan yang dikaitkan dengan pemanasan [global]’.”

Hipotesis mereka menyokong senario di mana gas rumah hijau, yang berasal dari letupan gunung berapi, telah menyebabkan pemanasan sehingga berlakunya kemusnahan kehidupan bumi. Penemuan mereka masih mengakui kejadian glasiasi pada masa itu, tetapi para penyelidik mengatakan pemanasan global akibat gunung berapi telah menyebabkan musim sejuk yang melampau dan telah berakhir dengan kepupusan dan kemusnahan hidupan secara besar-besaran.

Mereka membuat kesimpulan ini setelah menguji batu-batu dari zaman Ordovician akhir yang dijumpai di selatan Scotland. Dengan terdedah kepada haba yang tinggi, para saintis dapat mengukur unsur merkuri yang ada di dalam batu tersebut – ini menunjukkan batu itu berasal dari persekitaran gunung berapi dan perairan yang telah deoksigenasi.

Penemuan ini sangat penting kerana kita dapat belajar bagaimana pemanasan global yang disebabkan oleh aktiviti manusia mampu mempercepatkan kepupusan dan kemusnahan bumi secara besar-besaran.

Tahukah anda pada 900 tahun dahulu, bulan pernah hilang dari langit? Klik pautan di bawah untuk membaca.

Tahukah Anda Pada 900 Tahun Dahulu, Bulan Pernah Hilang Dari Langit?

Lihat Bagaimana Pemanasan Global Mengubah Bentuk Muka Bumi Switzerland Secara Drastik

Mengapa Kita Perlu Risau Jika Hutan Amazon Musnah Dalam Kebakaran


Apa Yang Para Usahawan Boleh Pelajari Dengan Menonton ‘Shark Tank’

Seorang usahawan terkenal, Nadhir Ashafiq pemilik The Lorry dan Forbes Under 30 berkongsi di halaman Facebook beliau mengenai rancangan kegemaran yang terkenal di US iaitu Shark Tank.

Tuan Nadhir berkongsi tentang minat beliau menonton Shark Tank sejak daripada musim pertama. Selain daripada TV show yang menarik, Shark Tank juga memberikan input yang bagus dan bermanfaat kepada usahawan di luar sana. Berikut disimpulkan beberapa soalan yang wajib ditanya berdasarkan pemerhatian beliau sepanjang menonton siri Shark Tank

Apakah masalah yang diselesaikan oleh produk? Pada waktu ini peserta harus menunjukkan keperluan dan penyelesaian kepada masalah besar. Siapakah pesaing produk dalam pasaran dan apa keunikan produk kita dari segi teknologi, paten dan lain lain lagi? Bagaimana datangnya idea ini dan biasanya para usahawan akan menjawab untuk memberikan impak, memberikan inspirasi kepada orang lain.

Soalan lazim biasa ditanya berapa jumlah market shares untuk produk ini dan siapakah sasaran pengguna mereka. Pada masa yang sama, mereka akan kaji mengenai brand positioning atau kekuatan jenama sesebuah produk. Sekiranya produk tersebut sudah tersedia di dalam pasaran para shark akan lebih cenderung untuk tidak melabur.

Dimana produk tersebut boleh dijual dan berapakah kos untuk mendapatkan seseorang pelanggan. Soalan seterusnya ialah bagaimana cara bisnes ini menjana pendapatan berdasarkan bisnes model yang ditawarkan?

Dari segi kewangan, soalan kewangan yang kerap ditanya adalah berapakah jumlah jualan bagi sejumlah waktu dan berapa jumlah kos keseluruhan bagi seunit produk. Berdasarkan data ini, beliau boleh mengira jumlah anggaran keuntungan secara kasar.

Disinilah mereka menilai margin keuntungan sama ada berbaloi atau tidak untuk melabur. Sekiranya kos tinggi serta margin keuntungan hanyalah sekitar 10-20%, sudah pasti mereka tidak memberikan tawaran.

Bagaimana valuation atau penilaian dibuat? Jika penilaian sesuatu bisnes itu diluar jangkaan, biasanya mustahil untuk mana mana sharks masuk. Kebiasaannya mereka akan cuba tawar-menawar sehingga ke titik persetujuan.

Sementara itu Faiz selaku penulis di Blog Kewangan InvestorMY pula berkongsi pemerhatian beliau mengenai gaya pelaburan yang berbeza daripada setiap ‘shark’.

Pada usia muda di waktu DotCom Crash, Yahoo telah pun acquire Broadcast.com kepunyaan Mark Cuban dengan nilai $5.7Billion. Dalam TV Show Shark Tank, Mark lebih memikirkan beberapa perkara seperti apa yang beliau boleh tambah nilai untuk scaling up, selalu membuat tawaran semula dengan nilai saham lebih dari 33.33% kerana merasakan nilai yang diberikan oleh beliau sangat tinggi.

Pada masa yang sama, Mark Cuban sangat teliti kepada siapa wang beliau akan dilaburkan. Dalam season 10, episod 2, Mark Cuban meletakkan pelaburan beliau pada seorang wanita yang sangat cekal walhal kesemua shark telah pun ‘out of the deal’.

Lori Greiner sangat terkenal dengan gelaran Queen of QVC. QVC merupakan rancangan televisyen terkenal di US. Pada tahun 2012, Lori Greiner telah melabur pada sebuah bisnes dengan nilai pemilikan 20% untuk $200k. Selepas itu, Scrub Daddy melonjak naik jualannya kepada $50 juta.

Dengan ketenangan yang beliau ada, Lori Greiner lebih suka melihat kaitan anda produk yang dibentangkan dengan QVC beliau. Jika beliau merasakan produk tersebut boleh meletup di QVC, Lori akan memberikan tawaran. Kalau dilihat kembali, majoriti tawaran dari Lori Greiner diberikan kepada produk runcit atau berkaitan dengan wanita.

Kevin O’Leary seorang yang sangat terkenal dalam bidang kewangan dengan O’leary Fund. Nampak kelakar tetapi lelaki yang self claim dirinya Mr Wonderful merupakan ‘real face of capitalism’ dalam Shark Tank. Pendekatan beliau yang sangat defensif dan kreatif dalam membuat tawaran.

Majoriti tawaran beliau berbentuk royalti, soft loan, convertible loan dan sebagainya. Tujuannya untuk mengurangkan risiko dan play safe. Kata beliau bila disindir oleh Sharks yang lain, “Nevermind, learn grasshopper learn.”

Digelar Shark yang paling baik, Robert merupakan anak seorang imigran yang terpaksa berpindah ke US untuk meneruskan kehidupan. Hari ini beliau telah pun sukses dengan syarikat Network Security yang dianggarkan bernilai lebih $200juta.

Pendekatan Robert biasanya sangat berterus terang dalam membuat pelaburan. Minat beliau lebih kepada produk berkaitan muzik, sukan dan kereta.

Wanita ini merupakan orang yang sukar untuk kita lihat beliau membuat tawaran tetapi jika beliau membuat tawaran, boleh dikatakan kejam. Secara purata, beliau akan meminta saham lebih dari 40% dengan nilai ask price yang sama.

Pemilik jenama FUBU iaitu Daymond John lebih tenang dengan gayanya yang tersendiri. Prinsip beliau yang sangat ketara ialah melabur di tempat yang kita faham sahaja. Jadi tidak hairanlah kita lihat Daymond seorang yang cool dan kerap out of the deal. Untuk dapatkan tips pelaburan dari Sharks, silakan tonton video ini:

Dipendekkan cerita rancangan yang menarik seperti ini seharusnya ada di Malaysia. Cuma soalan kami kepada anda, siapakah yang anda rasa layak dan berkredibiliti untuk jadi Shark untuk TV Show sebegini jika ada di Malaysia.


11 Tip Buat Anda Yang Sukar Tidur. Amalkan Sebagai Satu Tabiat Sihat

Pergi tidur dan bangun tidur pada waktu yang telah ditetapkan walaupun di hujung minggu. Kaedah ini membantu mengatur masa badan dan boleh membantu anda tertidur dan lena sepanjang malam.

2. Praktik ritual relaks ketika masa tidur.

Bertenang dijadikan satu rutin sebelum tidur adalah dengan mengawal persekitaran tempat tidur seperti menjauhi cahaya terang dan bunyi bising. Ini boleh membantu otak membezakan masa tidur anda dengan aktiviti-aktiviti yang boleh menyebabkan keterujaan, tekanan dan debaran yang akan buat anda sukar tidur.

3. Elak tidur sebentar jika ada masalah tidur.

Tidur sebentar di waktu tengah hari membantu mengecas tenaga. Namun, jika anda ada masalah tidur, dicadangkan elakkan tidur sebentar di waktu tengah hari.

Bersenam lebih baik berbanding langsung tiada aktiviti. Pastikan senaman tidak dibuat waktu sepatutnya anda tidur.

Reka persekitaran tempat tidur yang membantu anda untuk tidur. Bilik mestilah sejuk dan bebas daripada sebarang bunyi yang boleh mengganggu tidur anda. Bilik anda juga mestilah bebas daripada cahaya. Anda boleh pertimbangkan untuk menggunakan langsir, pelindung mata, penyumbat telinga, humidifiers, kipas dan pelbagai alatan yang boleh membantu kondisi tidur anda.

6. Tidur dengan tilam dan bantal yang sedap dan empuk.

Pastikan tilam anda selesa dan menyokong bentuk badan anda. Pilih bantal yang bebas daripada penyebab alergi yang mungkin boleh menganggu anda ketika tidur di waktu malam.

7. Guna cahaya untuk bantu urus rentak circadian.

Rentak circadian ialah perubahan fizikal, mental dan perbuatan berikutan perubahan dalam kitar 24-jam yang bertindak balas dengan cahaya dan kegelapan di dalam sesuatu persekitaran. Elak cahaya terang pada waktu malam dan dedahkan diri anda pada cahaya matahari di waktu pagi akan membantu rentak circadian anda.

8. Elakkan minuman beralkohol, rokok dan makan berat di waktu malam.

Alkohol, rokok dan kafein boleh menganggu tidur. Makan berat/banyak atau makan pedas boleh menyebabkan ketidakselesaan sistem penghadaman yang sekaligus membuatkan anda sukar tidur. Elak makan berat sebelum 2 hingga 3 jam waktu tidur. Anda boleh makan snek ringan 45 minit sebelum tidur jika anda masih lapar.

9. Elak barang elektronik sebelum tidur.

Digalakkan sejam sebelum tidur, anda membaca buku atau melakukan satu aktiviti yang menenangkan. Cahaya daripada alat elektronik seperti laptop akan buat anda sukar tidur. Maka, elakkan sekiranya anda ada masalah sukar tidur.

10. Jika anda masih belum boleh tidur, buat sesuatu hingga anda rasa penat.

Jauhi bilik tidur anda daripada kertas kerja, komputer atau televisyen. Gunakan katil hanya untuk tidur dan seks (bagi pasangan yang telah berkahwin). Jika anda bawa kerja ke katil atau layari internet atau menonton televisyen, ia beri isyarat pada otak bahawa anda masih aktif dan tidak mahu tidur.

11. Jika anda masih belum boleh tidur juga, dengar alunan ayat al-Quran.

Ayat-ayat al-Quran dapat beri ketenangan dan rasa selamat kepada pendengarnya. Maka, sekiranya anda masih belum boleh tidur dan rasa tidak tenang atau fikiran terganggu, digalakkan tidur anda ditemani alunan al-Quran.

LIKE dan FOLLOW Vocket di Facebook serta Instagram


Apa Yang Peminat Perlu Tahu Tentang Sejarah Player Escort Dalam Bola Sepak

Kita dapat saksikan dalam perlawanan bola sepak sebelum pandemik COVID-19 adanya kelibat player escort atau pengiring pemain.

Tapi adakah kita tahu sejarah dibalik player escort ini dan kenapa ianya menjadi elemen penting dalam perlawanan bola sepak? Ketahuinya dalam video ini!


Apa Yang Perlu Anda Buat Jika Terserempak Dengan ‘Joker’ Di Dunia Sebenar

Filem Joker kini sedang hangat diperkatakan di seluruh Malaysia. Ramai yang terkesan selepas menonton filem ini, sampaikan ada yang sanggup berpakaian ala-ala Joker untuk menakutkan orang.

Anda lihat sendiri video detik cemas seorang lelaki yang dipercayai dikejar oleh Joker Malaysia.

100PLUS Aktifkan Malaysiaku : Cabaran 100,000 Langkah

Kalau anda nak tahu, 100PLUS sedang mengadakan cabaran menarik untuk anda sertai. Apa kata anda join dan buktikan yang anda aktif! Objektif challenge ini senang sahaja. Anda perlu capai 100,000 langkah sahaja sehari.

Rasa macam banyak? Sebenarnya, anda boleh team up dengan kawan-kawan maksimum 10 orang satu pasukan untuk lengkapkan cabaran ini. Tetapi, kena tunjukkan kreativiti macam mana anda dapat capai 100,000 langkah itu!

Jangan lupa untuk public akaun Facebook dan Instagram anda dan post video satu minit macam mana anda boleh capai 100,000 langkah. Paling penting, anda kena tunjukkan berapa jumlah langkah yang tertera dekat tracker anda.

Dalam video tersebut, anda wajib pamerkan sekurang-kurangnya, satu produk 100PLUS. Jangan lupa masukkan sekali #100PLUSAktifkanMalaysiaku dan #SeratusRibuSehari pada caption.

3 video paling kreatif bakal memenangi smart watch daripada  100PLUS pada 20 November 2019 nanti. Untuk info lanjut anda tekan di sini. Jom sertai sekarang dan hidup penuh aktif dengan 100PLUS!

Di bawah pula kami kongsikan inisiatif murni 100PLUS ketika bulan Ramadan yang lalu.

Kempen Seratus Ikhlas, Setulus 100PLUS Sebar Keceriaan Raya Kepada Golongan Memerlukan!

Foto Ahli Bomba Solat Beralaskan Baju Kalis Api, 100PLUS Ajak Anda Kongsi Kisah Iktibar


Apa Yang Perlu Anda Tahu Mengenai Model Nokia 2.1 Dan 3.1

Nokia merupakan sebuah jenama telefon pintar yang telah lama menapak di Malaysia. Pada bulan Mei yang lalu, Nokia Mobile telah memperkenalkan beberapa produk baru iaitu Nokia 2.1 dan Nokia 3.1 yang merupakan kemaskini kepada model sebelum ini iaitu Nokia 2 dan Nokia 3.

Model Nokia 2.1 mula ditawarkan pada harga RM415, model ini disasarkan buat mereka yang mahukan telefon pintar tanpa mahu berbelanja besar bagi mendapatkan telefon pintar berspesifikasi asas. Bagi model Nokia 3.1 pula, model ini mula ditawarkan pada harga RM655. Kami sempat mencubanya dan ini merupakan ulasan kami setelah mencubanya.

Nokia 2.1 menggunakan skrin 5.5-inci dengan paparan HD, manakala Nokia 3.1 hadir dengan skrin 5.2-inci dengan nisbah skrin 18:9. Nokia 2.1 dijana menggunakan cip Snapdragon 425, dan memori 1GB RAM manakala Nokia 3.1 dijana cip MediaTek 6750, memori 3GB RAM dan storan 32GB.

Nokia 2.1 hadir dengan ketahanan bateri yang lama kerana bateri berkapasiti 4000mAh menjadikan ianya satu kelebihan. Nokia 2.1 berspesifikasi asas ini menggunakan kamera hadapan 5-megapixel, selain kamera belakang 8-megapixel dengan sokongan autofokus manakala Nokia 3.1 hadir dengan kamera belakang 13-megapixel, selain kamera hadapan 8-megapixel. Berikut merupakan perbandingan hasil kualiti kamera yang telah kami jalankan.

Buat anda yang sedang mencari telefon pintar berjenama serta tidak mahu berbelanja besar, mendapatkan Nokia 2.1 dan Nokia 3.1 ini antara pilihan yang baik.


Apa Yang Perlu Anda Tahu Mengenai Perkongsian Data Whatsapp Bersama Facebook

Pada tahun 2014, Facebook berjaya membeli aplikasi permesejan Whatsapp dengan nilai $19 Billion USD. Pembelian ini bukan sahaja memberikan Facebook kuasa penuh untuk mengendalikan Whatsapp sebagai anak syarikat malah merupakan kerjasama awal diantara kedua-dua syarikat gergasi ini.

Whatsapp pada hari ini mengumumkan sebuah perubahan besar di dalam polisi syarikat mereka iaitu perkongsian data bersama Syarikat Facebook. Untuk pengetahuan anda, perkongsian data yang dimaksudkan adalah nombor telefon anda, gambar profile, status online, status anda serta last seen anda. Agak creepy bukan?

Dikatakan perkongsian ini sangat penting bagi membolehkan Whatsapp menambah baik servis mereka serta amat diperlukan sempena fungsi terbaru mereka yang bakal diumumkan kelak.

Soal apa yang akan terjadi dengan aplikasi Messenger apabila Whatsapp memulakan perkongsian bersama Facebook mungkin tidak menjadi masalah. Kami jangkakan pihak Facebook pasti sudah bersedia dengan ‘backup plan’ mengenai masalah ini.

Mengenai privasi anda, secara tidak langsung Facebook dan Whatsapp bakal memperoleh lebih banyak data daripada permesejan dan detail-detail yang dikongsikan di Facebook. Pihak whatsapp juga mengumumkan encrypted message tidak akan dikongsikan dan akan kekal tersimpan.

Adakah wajar untuk mengatakan penggunaan kedua-dua aplikasi ini sangat selamat? Tidak juga, namun tidaklah memudaratkan jika anda gunakan sebaiknya. Anda masih boleh menggunanya secara positif serta menghantar emoji-emoji comel kepada rakan anda.

Buat anda yang berminat mengenai data security Facebook artikel ini mungkin untuk anda.


Apa Yang Perlu Anda Tahu Mengenai Program Subsidi Petrol

Seperti yang mungkin anda sedia maklum, pihak kerajaan pada bulan ini telah mengumumkan Program Subsidi Petrol (PSP) yang bakal dijalankan seawal tahun hadapan. Program ini turut diperincikan sekali lagi dalam Belanjawan 2020 beberapa yang lalu.

Sejak mula diumumkan, pelbagai tanda tanya muncul dikalangan rakyat khususnya melibatkan penerimaan bantuan ini. Antara keluhan yang disebutkan adalah kegagalan golongan M40 untuk turut menerima bantuan ini.

Terbaru, Menteri Perdagangan Dalam Negeri dan Hal Ehwal Pengguna, Datuk Seri Saifuddin Nasution Ismail telah mengumumkan bantuan PSP yang sebelum ini dicadangkan untuk penerima Bantuan Sara Hidup (BSH) bakal turut diperluaskan kepada golongan pertengahan atau M40 yang memiliki tidak lebih dua buah kereta atau dua buah motosikal.

Berdasarkan syarat yang dikeluarkan, kenderaan yang dimiliki seharusnya menepati kriteria yang ditetapkan iaitu kereta 1,600cc dan ke bawah atau kereta melebihi 1,600cc yang berumur 10 tahun dan ke atas. Motosikal 150cc dan ke bawah atau motosikal melebihi 150cc yang berumur tujuh tahun dan ke atas antara yang tersenarai.

Bantuan Program Subsidi Petrol ini bakal dilancarkan di Semenanjung Malaysia dengan dua kategori kalayakan. Kategori pertama adalah penerima BSH iaitu golongan B40 yang layak dimana subsidi petrol yang diberikan untuk setiap penerima adalah RM30 sebulan dan RM12 untuk pemilik motosikal.

Kategori kedua pula dikhususkan buat pemandu yang layak dan bukan penerima BSH. Golongan ini akan menerima Kad95 yang membolehkan mereka menikmati subsidi petrol 30 sen per liter terhad kepada 100 liter sebulan bagi kereta atau 40 liter sebulan untuk motosikal.

Bantuan Program Subsidi Petrol ini yang sebelum ini disasarkan buat 2.9 juta penerima BSH di Semenanjung Malaysia dijangka bakal ditawarkan kepada 8 juta pemandu yang layak menerusi pengumuman baru yang dibuat. Pengenalan program ini diumumkan kerajaan sebagai langkah untuk mengurangkan kos sara hidup rakyat.

Bersempena dengan Belanjawan 2020 yang diumumkan baru-baru ini, kami kongsikan kepada anda beberapa insentif yang diumumkan pihak kerajaan. Klik pautan di bawah untuk membacanya.

Rakyat Malaysia 18 Tahun Ke Atas Bakal Dikreditkan RM30 Dalam ‘E-Wallet’

Peruntukan Untuk E-Sukan Meningkat Kepada RM20 Juta Tahun Hadapan

Insentif #MalaysiaKerja Diperkenalkan Tawar Peluang Pekerjaan Untuk Rakyat Malaysia


Apa Yang Perlu Anda Tahu Sebelum Mendapatkan Digimon Edisi Terbaru

Semalam, kami telah berkongsi kepada anda tentang pengumuman Digimon untuk melancarkan semula Vpet yang telah menjadi nostalgia zaman-zaman kanak-kanak kita.

Berikutan respon yang positif serta ramai daripada pembaca yang berminat untuk ketahui lebih lanjut, kami ingin berkongsi kepada anda beberapa fungsi tambahan yang bakal disertakan pada Vpet versi terbaru ini.

Sempena ulang tahun Digimon ke-20 ini, Pihak Bandai telah melancarkan semula Digivice ini dalam 2 warna berbeza iaitu kelabu dan coklat. Adakah warna memain peranan? Sudah tentu!

Warna coklat bakal disertakan dengan Agumon manakala Gabungan bakal tersedia khas buat Vpet bewarna kelabu. Meskipun sudah 2 dekad permainan ini dilancarkan, Pihak Bandai tidak pernah mengecewakan peminat dengan kehadiran Omnimon. Cara untuk mendapatkan Omnimon adalah dengan menggabungkan Vpet coklat dan kelabu.

Jika 20 tahun dahulu, peminat Digimon perlu mendapatkan sebanyak 5 Vpet untuk bermain versi-versi yang berbeza, kini anda tidak perlu lagi dengan kehadiran Vpet terbaru. Kesemua Digimon bakal disertakan di dalam satu Vpet membolehkan pengguna mendapatkan lebih 154 Digimon termasuk kehadiran Digimon ‘rare‘ iaitu Zubamon.

Buat julung kalinya, pengguna diberi peluang untuk mengawal 2 Digimon secara serentak. Masa training untuk kedua-dua Digimon juga dipercepatkan berbanding versi sebelum ini. Tidak lah bosan menunggu bukan?

Menggunakan Vpet edisi terbaru ini, pengguna berpeluang untuk battle secara tag-team dimana cara bertempur 2 lawan 2 kini disertakan. Cool! Selain itu, Pihak Bandai turut memperkenalkan cara battle Digimon secara online. Fungsi terbaru ini bakal dikongsikan dengan lebih lanjut daripada Pihak Bandai kelak.

Ternyata minat orang ramai terhadap Digimon masih tinggi. Tidak dilupakan juga generasi yang meminati Digimon kini majoritinya sudah bukan lagi kanak-kanak mahupun remaja malahan sudah ramai yang menjadi seorang ayah. Kami faham, mendapatkan Vpet pada masa sekarang bukan lagi suatu perkara yang mudah.

Buat anda yang berminat yang berminat untuk menempah Vpet edisi terbaru, anda boleh layari ke laman web Bandai Japan dengan harga 3,780 Yen (~RM145.73). Digivice yang ditempah bakal mula dihantar bermula bulan Jun ini. Berikutan laman web yang memaparkan Bahasa Jepun, terdapat pembaca Vocket yang mencadangkan agar kami menjadi penjual. Maaf, kami tidak dapat memenuhi permintaan anda.

Walaubagaimanapun, khas buat peminat Digimon seluruh Malaysia, anda boleh sertai Digimon Malaysia Market Place. Laman setempat untuk kembalikan nostalgia anda dengan mendapatkan Vpet. Oh ya, anda turut berpeluang untuk ikuti pra tempahan daripada wakil penjual di dalam group ini disamping mendapatkan Vpet atau model Digivice ‘rare’ yang sudah lama di dalam pasaran.

Sedikit #throwback khas buat para peminat Digimon suatu ketika dahulu. Ayuh! Jom cari kembali rakan-rakan yang pernah anda battle suatu ketika dahulu untuk bangkitkan semula komuniti Digimon ini semula.


Apa Yang Saya Belajar Daripada Sekeping ‘Roti Bodoh’ Sewaktu Di Krabi, Thailand

Huhuhuhu. Nampak? Sekeping roti putih bodoh sapu butter pun depa boleh buat jual. Pertama kali nampak roti sempoi ni terus beli kat 7E Krabi. Walaupun saya tau, alehhh tak yah la beli. Buang duit je. Tapi saya tak mampu menolak nafsu nak membeli.

Betul. Manusia beli kerana ’emosi. Beli sebab dia suka. Yup. Hanya packaging buat kita tertarik nak beli. Pandangan mata boleh buat kita terpedaya.

Kita yang niaga jenuh dok buat roti pintal inti macam-macam nak bagi sedap dan menarik. Betul? Tapi packaging kita hanya boh plastik biasa dan tepek harga.

Kalau kita kasi upgrade pakaging bagi menarik dan nampak macam ‘London’ sikit mesti sempoi. Baru boleh pukau customer keluarkan duit dalam poket depa.

Cuba kalau saya jual kat KL macam ni. Mesti ramai kata…”Lah. Baik beli roti sapu sendiri. Lagi jimat”.

Saat ni teringat ilmu MMM dari mentor saya Dr Hj Azizan Osman.

“Kita kalau niaga apa pun boleh berjaya kalau ada ilmu dan sistem”.

1. 1 botol air minuman 100ml berharga RM1.00 rupa botol itu biasa. Design simple.

2. 1 botol air mineral 100ml. Design nampak lebih menyerlah. Ala ala cafe kat London sana. Sangat la internasional. Bahagian penutup botol tu ditukarkan kepada penutup boleh laras. Senang nak sedut air. Botol pulak ada lekuk sini sana. Effect 3D. Harga RM4.50

Fikir jap. Masa ni selalunya akal kita akan berhujah dalam kepala. Akal mengakalkan kita. Sebenarnya kita nak kan isi dalam botol tu saja kan. Ke nak makan skali dengan botol tu? Tidak kan.

Tup tap. Segala ilmu kepandaian tahap tertinggi pun boleh tewas. Kita pun beli. Minum dengan 2 kali teguk. Settle. Dan buang botol tadi.

Kepada sesiapa yang ada produk d iluar sana. Ambil masa dan tenung packaging kita. Kalau perlu upgrade kita kasi upgrade. Bagi nampak internasional sikit.

Gulai Rebung mak kita kat cerukk dapur tu kalau di paketkan dalam packaging cantik dan sesuai pun mesti gempak.

Baca lagi: 5 Perkara Saya Belajar Tentang Trading Durian Dengan Hanya Proton Persona


Apa Yang Saya Belajar Di Sebalik Iklan McDonald’s Yang Cuba ‘Troll’ Apple

Anda mungkin mengenali syarikat McDonald’s sebagai sebuah restoran fast food dengan rangkaian yang banyak serata negara. Mengeluarkan menu baru untuk menarik orang ramai sudah menjadi kewajipan di dalam bisnes mereka.

Namun jika dilihat akhir-akhir ini McDonald’s USA telah mula memperkenalkan barangan-barangan edisi terhad khusus untuk menarik perhatian golongan muda. Antaranya adalah smart keyboard, pengilat kuku, speaker dan produk terbaru yang dikeluarkan McDonald’s adalah penyedut minuman. Ya, sekadar penyedut minuman biasa dan ianya dikenali sebagai ‘the STRAW’.

Iklan penyedut minuman yang pada mulanya saya ingat sekadar parody ini nampaknya teryata wujud setelah McDonald’s bakal mengeluarkan sejumlah 2,000 unit ‘the STRAW’ khusus untuk McDonald’s sekitar Amerika Syarikat. Jom tonton iklan ini terlebih dahulu sebelum saya membincangkan tentang teknik iklan Apple serta syarikat lain.

Sudah selesai tonton? Memang troll habis cara McDonald’s perkenalkan penyedut minuman yang penuh dengan ‘innovation‘ ini. Bermula dengan cara penyampaian menggunakan british accent, ekspresi muka yang penuh yakin dan terakhir sekali adalah menunjukkan kajian yang dilakukan pihak penyelidik.

Paling penting sekali adalah background putih yang sudah menjadi trademark buat setiap iklan Apple. Memang sama betul dengan iklan Apple.

Namun begitu, pernahkah anda terfikir mengapa Apple begitu konsisten menghasilkan iklan yang mempunyai konsep dan jalan cerita yang hampir sama untuk semua produk.

Lebih ironi apabila pendekatan yang dilakukan ini dilakukan oleh syarikat yang berbelanja besar untuk marketing setiap tahun. Tak mungkin Apple tak ada idea yang lebih best setelah sekian lama memaparkan style iklan yang hampir sama.

Jawapannya adalah kerana iklan yang dipaparkan Apple ini bukan sahaja masih releven malah berjaya untuk ‘menjentik’ hati pengguna untuk mendapatkan produk keluaran Apple meskipun diakui overpriced oleh para pengguna produk Apple.

Bermula dengan penceritaan bagaimana Apple begitu ‘risau’ terhadap masalah yang dihadapi pengguna seterusnya menceritakan perjalanan mereka dalam menyelesaikannya.

Untuk menguatkan sokongan terhadap produk keluaran mereka, Apple menjemput pakar didalam bidang yang berkaitan untuk menjelaskan dengan gaya yang penuh penuh yakin terhadap inovasi yang dilakukan.

Saya lihat penceritaan terhadap penyelidikan produk ini lebih kepada memaparkan betapa serius syarikat Apple dalam menghasilkan sesuatu produk untuk meyakinkan pengguna.

Menceritakan tentang penggunaan material berkualiti tinggi ini secara tidak langsung membuatkan para pelanggan merasakan harga mahal yang diletakkan Apple ini releven dan berbaloi untuk didapatkan.

Hasrat Apple adalah diakhir iklan mereka, para pelanggan bakal mengetahui produk mereka diyakini para pakar, telah dihasilkan selepas beberapa kajian dibuat dan ditambah pula dengan ‘hype‘ jenama itu sendiri akan membuatkan pelanggan mendapatkannya. Jumlah penjualan mereka setiap tahun menjelaskan segalanya.

Menumpang populariti atau ‘ride the hype‘ juga sering dilakukan oleh syarikat-syarikat lain untuk memasarkan produk mereka dengan jayanya. Ini sebabnya anda akan melihat asyik-asyik iklan Apple sahaja yang menjadi sasaran untuk dijadikan bahan ‘parody’. Hasilnya, iklan seperti ini mudah mendapat perhatian pengguna sekaligus meningkatkan nama jenama mereka.

Tidak dinafikan, sesetengah ‘inovasi’ teknologi yang dilakukan Apple bukanlah yang terbaik atau yang pertama. Namun gaya iklan dan marketing daripada Apple ini sentiasa menjadi rujukan syarikat-syarikat gergasi yang lain. Siapa sangka cetusan idea Steve Jobs bersama rakan pasukan ini berjaya menjadi sebuah idea yang evergreen setidaknya untuk sedekad terakhir ini.


Apa Yang Saya Belajar Di Sebalik Pengambilalihan Blue Bottle Oleh Nestle

Bosan dengan rutin harian menjadi seorang pemain klarinet profesional telah mendorong James Freeman untuk membuka kedai kopi sulungnya di Oakland. Hasratnya cuma satu, menawarkan pengalaman meminum kopi yang segar dan enak seperti yang belum pernah dihidang pada kedai-kedai lain.

Berjaya menawarkan lifestyle hipster dan kedai kondusif buat para pelanggan, Blue Bottle yang pada mulanya bergerak secara solo telah menjadi sebuah perniagaan francais. 15 tahun berlalu, Blue Bottle kini telah mempunyai 40 cawangan dimana 34 darinya terletak di Amerika Syarikat manakala 6 lagi di Jepun.

Peningkatan yang mendadak di dalam jangka masa 15 tahun inilah yang menjadi faktor utama Nestle berminat untuk menguasai saham Blue Bottle yang mula termeterai pada hari ini. Dengan nilai lebih daripada $700 juta (~RM2.93 billion) Nestle kini sah menjadi pemegang saham Blue Bottle sebanyak 68 peratus.

Pengambilalihan syarikat Blue Bottle ini sekaligus menjadikan Nestle serta anak syarikatnya Nespresso sebagai syarikat penawaran kopi terbesar dunia dibelakang Starbucks.

Proses syarikat-syarikat ‘gergasi’ menguasai syarikat-syarikat kecil ini bukanlah sesuatu yang baru. Di dalam arena bisnes dunia digital, anda boleh lihat contoh yang seakan sama dimana Facebook menguasai Instagram manakala Google menguasai platform YouTube.

Apa yang menarik perhatian kami adalah bagaimana ringkasnya perjanjian serta roadmap hasil kerjasama Nestle dan Blue Bottle. Masing-masing bekerjasama melengkapkan satu sama yang lain dan dalam masa yang sama membolehkan Blue Bottle berkembang dengan bebas hasil modal yang diperuntukkan daripada Nestle

Seringkali kita dicandu dengan ura-ura yang mengatakan pembelian syarikat besar bakal membuatkan pengasas atau syarikat kecil tidak lagi dominan. Namun semuanya sebenarnya bergantung kepada perjanjian syarikat.

Melalui perjanjian yang dibuat kedua-dua syarikat ini, Blue Bottle masih lagi berpeluang untuk bergerak solo dan standalone. Dalam masa yang sama Blue Bottle berpeluang meningkatkan penawaran menu kopi mereka melalui rangkaian produk dibawah Nestle seperti Kit Kat dan Crunchy.

Pengambilalihan ini juga telah membuka jalan buat Blue Bottle untuk menguasai pasaran di sekitar Asia pula setelah berjaya mendapat sambutan hangat di Jepun melalui bantuan Nestle.

Dari sudut Nestle, mereka melihat penambilalihan ini sebagai pelan keuntungan dalam jangka masa panjang. Berdasarkan data daripada NYTimes, peningkatan rakyat Amerika Syarikat dalam tabiat meminum kopi sehingga 20% antara yang mendorong Nestle mendapatkan Blue Bottle.

Rasanya masih belum terlambat langkah yang dilakukan Nestle kerana Blue Bottle bakal meningkatkan jumlah francais mereka sehingga 55 cawangan menjelang akhir 2017 ini.

Terlalu banyak yang dapat saya simpulkan berdasarkan kisah bekas pemain klarinet ini. Perjalanan yang jauh buat James Freeman selaku pengasas yang bermula dengan sebuah kedai kopi kecil sehingga menjadi pengasas syarikat yang dinilai dengan harga mencecah billion ini.

Buat Blue Bottle, boleh dikatakan 15 tahun yang telah dilalui merupakan waktu yang gemilang dalam jangka masa yang singkat berdasarkan prestasi nilai syarikat mereka ketika ini.

Sekiranya anda mempunyai passion dalam sesuatu perkara, mulakan segera. Masih belum terlambat untuk memulakan apa yang anda inginkan. Tidak kisah jika ianya dalam skala kecil. Anda masih berpeluang untuk membesar dari semasa ke semasa.

Dari perspektif syarikat, pengambilalihan syarikat bukanlah suatu pengakhiran malah ianya mungkin suatu permulaan dalam membesarkan syarikat. Pengasas mungkin hilang pegangan dalam syarikat, namun pengasas berjaya memegang nilai yang besar dalam percent yang lebih kecil.

Selain itu, Blue Bottle pula diberikan akses untuk laluan bisnes yang lebih luas serta modal yang tinggi untuk mengembangkan bisnes model mereka. Sekiranya langkah yang dibuat mampu menjimatkan 50 tahun proses pengembangan syarikat mengapa katakan tidak?

Melihat kepada komen positif orang ramai terhadap kopi ini, kami harap Blue Bottle akan segera mengumumkan rangkaian francais sulung mereka di Malaysia tidak lama lagi.

Baca lagi: 3 Perkara Yang Saya Belajar Disebalik Syarikat Xiaomi Yang ‘Untung Dalam Rugi’


Apa Yang Setiap Keluarga Perlu Faham Mengenai Perancangan Keluarga

Setiap keluarga pasti pernah merancang jumlah anak yang ideal. Benar, anak merupakan kurniaan Ilahi yang paling berharga buat kita. Namun, lain pula keadaannya jika anda mempunyai kekangan kewangan ataupun kemampuan dari segi kesihatan dan lain lain.

Hal ini menjadi perdebatan di kalangan masyarakat dunia. Terdapat pihak yang mengatakan orang ramai tidak boleh menggunakan kaedah family planning kerana menganggap tindakan ini seperti menidakkan rezeki daripada Tuhan. Dari satu sudut pula, kita perlu faham bahawasanya kaedah family planning ini terpakai kepada golongan tertentu sahaja.

Menurut statistik yang dikeluarkan, setiap tahun terdapat 340,000 wanita meninggal dunia atau mengalami komplikasi. Menurut pakar, statistik ini dapat dikurangkan menggunakan kaedah family planning yang betul. Harus diingatkan kita tidak dapat melawan takdir dari Tuhan tetapi tidakkah ikhtiar itu perlu dan mencegah lebih baik dari mengubati?

Pada masa yang sama, terdapat 1.5juta wanita mempunyai risiko hilang upaya selepas kelahiran anak. Menurut pendapat para ulama pula, hukum family planning adalah harus bagi mereka yang tidak mempunyai kemampuan.

Sebagai contoh, bayangkan seorang ibu melahirkan seorang anak pada tahun 2017 kemudian 2018 beranak lagi walhal tubuh memerlukan rehat dan jarak masa antara anak pertama dan kedua. Badan yang tidak cukup rehat menyebabkan wanita tersebut lesu dan kesannya jangka masa panjang ditambah pula dengan tugas hakiki di pejabat setiap hari.

Tidak perlu menjadi manusia yang terlalu hebat dalam hal ini, cukup dengan menjadi manusia kita harus mengasihani para ibu. Jiwanya tabah dan sikap juang dalam hidupnya tinggi tetapi tidakkah harus kita beri ruang dan masa kepada mereka untuk mendapatkan rehat bagi mengembalikan kesembuhan yang sepenuhnya.

Menurut seorang pakar, Dr Kamaljit berkata untuk memastikan agenda empowering women berjaya wanita dinasihatkan mengandung apa bila sudah bersedia dari segi mental, psikologi dan juga  fizikal dan tidak terburu buru.

Beliau juga menasihatkan khusus untuk wanita yang fokus dalam kerjaya untuk menggunakan kaedah contraceptive yang selamat untuk merancang keluarga dan kepada mereka yang mengalami kekangan dari segi sosio-ekonomi di waktu ekonomi mencabar sebegini.

Sebagai contoh, mereka yang mempunyai pendapatan yang sangat rendah dan menghadapi hidup yang sangat sukar. Sudah tentu salah satu jalan yang ada ialah merancang keluarga sebaiknya.

Buat mereka yang bekeluarga pula, perlu ada jarak bagi setiap kelahiran anak supaya ibu bapa boleh memberikan perhatian kepada anak mereka seterusnya memberikan kelebihan mengurus masa dan merancang kehamilan dengan lebih effisyen.

Ada di kalangan kita yang menyebarkan mitos kononnya pil perancang adalah ibu segala penyakit kanser, kegemukan dan banyak lagi. Ketahuilah, semua itu mitos dan telah disahkan oleh pakar perubatan bahawa pil perancang tidak berkait sama sekali dengan penyakit yang dinyatakan.

Zaman kini segalanya sudah mudah dengan adanya FRHAM, sebuah institusi yang khusus untuk membantu keluarga yang memerlukan khidmat nasihat. Ini merupakan sebuah video dari Bajiwoa Studio tentang perancangan keluarga yang boleh memberi anda input sedikit sebanyak dan membuang perasaan skeptikal yang mungkin ada selama ini.

Sekiranya anda memerlukan khidmat nasihat, anda boleh terus hubungi FRHAM di talian 03-5633 7514. Diharap kesedaran dan perkongsian terhadap perancangan keluarga ini dapat disebarkan agar lebih ramai rakyat yang peka tentang isu ini.


11 Tip Dan Persediaan Agar Kekal Sihat Semasa Anda Travel Di Musim Sejuk

Musim sejuk menjelma lagi. Ada yang nak ke Norway, Iceland , Sweden dan Scotland untuk menyaksikan fenomena Arora berjoget riang di angkasa raya.

Ada yang nak bermain ski di Swiss, Jepun, Korea. Ada yang nak ke bermain salji di China, Jepun dan Russia malahah ada yang nak berboxing day di UK. Ini adalah antara negara yang biasa dilawati untuk merasai musim sejuk.

Pada musim sejuk, terdapat beberapa perubahan yang berlaku pada organ badan kita untuk menyesuaikan dengan suhu yang sejuk.

Ini ada tip-tip yang boleh anda gunakan untuk kekal sihat semasa travel pada musim sejuk:

1. Tingkatkan kuantiti pengambilan air putih

Pada musim sejuk, kadar metabolism badan akan meningkat untuk menjana lebih tenaga. Ini akan menyebabkan badan mudah terhidrasi dan kekurangan air. Pengambilan air putih secukupnya amatlah digalakkkan untuk mengelak daripada dehidrasi.

2. Tambahkan sayur-sayuran dan buah-buahan dalam makanan

Pastikan anda mengamalkan pengambilan makanan yang seimbang. Ini adalah kerana pada musim sejuk, kita akan cepat lapar disebabkan peningkatan kadar metabolisma. Contoh buah-buahan yang sesuai adalah seperti buah guava, tomata dan buah- buah citrus.

Mulakan hari anda dengan sarapan pagi untuk meningkatan kadar metabolisma badan dan memberikan tenaga. Antara sarapan yang bagus adalah seperti sup.

Pada musim sejuk, waktu malam adalah panjang. Jadi pastikan anda mendapat waktu tidur yang cukup. Cuba elakkan daripada pengambilan alkohol, kopi dan juga merokok.

Baca: Travel Bersama Anak Kecil Pada Musim Sejuk, Ini Tips Daripada Saya

Pada musim sejuk, kulit akan cepat kering dan senang mengelupas. Jadi pastikan anda membawa krim-krim yang sepatutnya. Pada musim sejuk juga, alergik terhadap kulit juga meningkat disebabkan beberapa faktor.

6. Tingkatkan imuniti dengan mengambil suplimen

Pada musim sejuk, imuniti badan juga berkurang. Jadi, pengambilan suplimen amatlah digalakkan untuk meningkatan kadar imuniti.

7. Bawa ubat- ubatan travel yang basic secukup rasa

Pada musim sejuk, antara penyakit yang biasa dihadapi adalah selsema disebabkan virus, cold sores, hidung berdarah dan winter bug atau pun simptom-simptom cirit-birit. Pastikan anda membawa bekalan ubat-ubatan yang secukupnya.

Pengambilan vaksin untuk flu (influenza) juga digalakkan terutama untuk golongan yang berusia lebih 65 tahun, wanita mengandung, kanak-kanak, golongan yang mempunyai rendah imun sistem.

10. Bawa hand sanitizer dan basuh tangan secara kerap

Oleh kerana keadaan yang lembab, penyakit seperti batuk senang berjangkit. Jadi pastikan anda membasuh tangan secara kerap dan membawa hand sanitizer.

11. Dapatkan rawatan dengan cepat jika terdapat simptom-simptom penyakit

Jika simptom-simptom penyakit bertambah teruk, pastikan anda mendapat rawatan dengan cepat dan jangan berlengah.

Baca lagi: 7 Langkah Dan Cara Pakai Baju Yang Sesuai Bila Travel Ke Negara Sejuk Melampau


Apa Yang Special Sangat Sampai Bella Tamak Makan Takoyaki Special Di Chef Tako?

Bila anda ada di area Sg Penchala, wajib singgah ke Chef Tako untuk try pelbagai set Takoyaki yang ada.

Apa yang menarik? Special dekat sini adalah set Jumbo (Original). Memang the best. Sebab set ini bukan ada 5 atau 10 biji Takoyaki, tetapi 25 biji Takoyaki kesemuanya dan boleh makan untuk 5 ke 6 orang!

Tak cukup dengan itu, ada pula set Family (Hot & Spicy) yang merupakan keluaran terbaru daripada mereka.

Mari kita lihat Bella menikmati sendiri Takoyaki dari negara matahari terbit. Nampak gaya memang akan ‘repeat’ order lagi ini.


Apabila Filem Animasi Up Diberi Sentuhan Pengarah Transformers, Hasilnya Kebaboom!

Menonton filem aksi Transformers memang mengujakan.

Aksi dramatik dan letupan dari pertarungan robot Transformers membuat kita terpaku di depan tv.

Bagaimana pula jika pengarahnya, Michael Bay diberi peluang mengarahkan filem animasi kanak-kanak?

Filem Up ini jauh berbeza dengan filem Transformers.


Apabila Pelajar Medic Membuat Parody Frozen, Ia Menjadi Sesuatu Yang Lain

Frozen adalah fenomena antarabangsa yang digilai seluruh dunia.

Siapa yang tidak kenal Elsa dan Anna, anak-anak kecil mengkagumi 2 watak ini.

Sekumpulan pelajar medic telah membuat parody watak-watak ini, dan dari lagu tema “Let It Go”,
ia menjadi “I Don’t Know”.

Kongsikan video ini bersama kawan-kawan anda ;)


Apabila Penat Dan Teringin Anak Cepat Besar, Ingat Nasihat Ini

Nota Editor: Penulisan ini disumbangkan oleh Puan Wan Noor Azura, dalam sebuah kumpulan fb keibubapaan. Semoga nasihat ini menjadi motivasi untuk kita terus kuat dalam mendidik anak-anak menjadi seorang penjaya untuk kehidupan dunia dan akhirat.

Nak kongsi pesanan daripada ibu mertua saya. Semalam keluarga suami saya datang berbuka puasa dan bermalam di rumah saya. Anak saya yang bongsu umur setahun 2 bulan langsung tak boleh letak.. nak berdukung je. Saya sibuk bantu ibu mertua di dapur, suami terpaksa dukung anak saya tu sampaikan nak pergi tandas pun dia meraung-raung. Dengan orang lain dia tak nak. Mungkin secara tak sengaja dan tanpa sedar suami saya seakan mengeluh sebab anak saya tu nak berkepit je. Ibu mertua saya tegur, katanya:

“Takpa.. la ni ja anak-anak nak merap (berkepit). Sementara depa kecil ni ja.. mai dah besaq (besar) semua macam hampa semua ni.. tinggai mama sorang-sorang kat rumah. Memang rindu serindu-rindunya tak tau nak kata. Layan la depa sementara depa nak manja dengan kita ni. Nanti dah besaq masing-masing manja dengan isteri atau suami dah. Tak heran dah kita ni..”

Terkesan di hati apabila dengar kata-kata ibu mertua saya tu. Kita sekarang kalau boleh nak anak-anak cepat besar kan. Sebab penat sangat jaga anak kecil-kecil ni sampai tiada masa untuk diri sendiri. Tapi kita tidak tahu bagaimana keadaannya bila anak-anak dah besar. Macam ibu mertua saya, sentiasa ternanti-nanti anak-anak balik kampung. Katanya bila teringat balik masa anak kecil-kecil rasa nak ulang semula saat-saat tu.. rindu sangat. Tu pengalaman daripada orang yang dah pernah melalui.

Kadang-kadang kita ni perlu teguran sebegini untuk buat kita sedar. Hargai masa “hingar-bingar” bersama anak-anak hari ini kerana kita pasti akan merinduinya satu hari nanti.

BACA: Perkongsian Seorang Ibu Yang Melahirkan 5 Orang Anak Huffaz Profesional (Bahagian 1)

BACA Lagi: Demi Anak Autisme, Ibu Ini Sanggup Menukar Cara Hidup

LIKE dan FOLLOW Vocket di Facebook serta Instagram


Apabila Pencuri Tidak Kelihatan Seperti ‘Pencuri’, Perkara Kelakar Berlaku. Perempuan Ini Senyum Menyelamatkan Diri

Ini eksperimen sosial menarik yang mendedahkan bagaimana orang ramai berhadapan dengan pencuri cantik.


Apabila Terasa Beban Kerja Anda Berat, Cuba Ingat 5 Gambar Ini

Bagi yang selalu sahaja merungut dan merasakan beban kerja mereka adalah yang paling berat di dunia ini, sila ambil masa seketika untuk bertukar tempat dengan mereka di sini.

Bayangkan anda, setiap hari berjalan kaki ke tempat kerja dengan mendaki gunung sejauh 4000 meter untuk sampai ke kawah gunung berapi yang masih aktif mengeluarkan asap dan cecair sulfur dengan penuh kesedaran di hati anda bahawa gunung berapi ini mungkin akan meletus pada bila-bila masa sahaja.

Sebaik sahaja sampai ke tempat kerja anda iaitu kawasan kawah gunung berapi, anda terpaksa menuruni cerun berbatu untuk sampai ke tempat punca rezeki anda iaitu sebuah tasik sulfur yang panas dan menggelegak serta mengeluarkan asap toksik berbahaya jika disedut dalam jumlah yang banyak boleh menyebabkan maut.

Tugasan anda seterusnya dengan menggunakan sebatang besi, anda terpaksa pecahkan sulfur yang sudah disejukkan kepada kepingan kecil dan meletakkannya ke dalam dua bakul rotan yang anda bawa bersama. Apabila sudah cukup kepingan sulfur yang kebiasaan beratnya sehingga 90kg, cabaran sebenar akan bermula.

Anda sudah boleh pulang dari tempat kerja anda dengan mengangkut kedua bakul tersebut. Dengan hanya menyandarkan dua raga seberat 90 kg ini kepada sebelah bahu , anda perlu mendaki naik dari cerun kawah yang berbatu dan berjalan pulang sejauh 4000 meter ke tempat pengumpulan sulfur.

Sekarang, anda sudah boleh menerima bayaran untuk gaji harian anda. Bakul yang anda bawa akan ditimbang.

Bagi kerja yang paling berat dan berisiko yang anda pernah lakukan ini, anda hanya dibayar rm15 sahaja bagi setiap 90 kg sulfur yang anda bawa pulang.

Itulah mata pencarian bagi 300 pelombong sulfur di kawah gunung berapi Ijen, Indonesia.

Berat Mata Memandang, Berat Lagi Bahu Yang Memikul 90kg sulfur!


Apabila Unta Digunakan Untuk Google Street View Di Padang Pasir. Hasilnya Memang Wow!

Nampaknya walau secanggih mana teknologi masa kini, khidmat unta tetap relevan bila melibatkan padang pasir.

Buktinya apabila Google telah menggunakan unta untuk mendapatkan gambar bagi google street view di padang pasir di UAE ini.


Apakah Aksi Luar Biasa Super Star Rajinikanth Kali Ini? Anda Pasti Ingin Tahu

Siapa tidak kenal dengan Super Star Rajinikanth? Beliau merupakan hero filem Tamil yang terkenal hingga ke hari ini. Dikenali dengan gaya ala-ala ‘power‘, ‘trademark‘ yang menarik serta adegan yang ‘agak’ luar biasa, sekali lagi Rajinikanth telah berjaya menghiburkan peminat beliau melalui filem terbaru bertajuk ‘LINGAA’

Filem ‘LINGAA’ telah secara rasminya ditayangkan pada 12 Disember 2014 yang merupakan hari ulangtahun Rajinikanth ke-64. Filem ini mengisahkan bagaimana seorang raja yang sangat kaya, Raja Lingeshwaran telah mendapat tentangan hebat daripada pihak British dalam usaha beliau untuk membina sebuah empangan untuk rakyat yang miskin. Pelbagai rintangan daripada pihak British, ahli politik malah mendapat juga tentangan daripada rakyat beliau sendiri sehingga Raja Lingeshwaran telah menjadi miskin dan papa. Dan akhirnya, sekali lagi cucu Raja Lingeshwaran telah berjaya menjadi penyelamat kepada kampung itu pada zaman ini. Super Star Rajinikanth telah melakonkan kedua-dua watak Raja Lingeshwaran dan cucu Raja Lingeshwaran

Jika anda pernah menonton ‘Sivaji’, filem ‘LINGAA’ pada pendapat saya merupakan filem dengan jalan cerita yang jauh lebih menarik dan menghiburkan.

Anda boleh saksikan filem ini dengan melanggan Astro First dengan hanya RM15 (tanpa tax) dimana anda boleh tonton bersama keluarga dalam masa 2 hari

Antara aksi hebat Raja Lingeshwaran ketika bertarung dengan pemberontak di dalam keretapi. Anda pasti terpegun! Awas, adegan 18SG!

Apakah aksi ‘luar biasa’ dan ‘trademark‘ yang anda perasan pada filem beliau kali ini? Kongsikan di ruang komen The Vocket ataupun di Facebook The Vocket

LIKE Facebook The Vocket hari ini untuk pelbagai artikel yang menarik.


Apakah Cara Terbaik Untuk Mengurangkan Berat Badan?

Tidak kira betapa jaganya pemakanan anda, betapa kerasnya workout anda tapi anda akan tetap mencari jawapan kepada tajuk kali ini. Setuju? Walaupun sudah berkali-kali mendapat jawapan, anda tetap mencari jawapan berbeza yang lain.

Nak kurangkan berat badan atau orang putih kata ‘fat loss’ bermula dengan keputusan kita untuk memberi komitmen 100%. Anda perlu bersedia dari segi psikologi untuk membuat tindakan dan konsisten dalam perancangan anda.

Mempercayai yang diri anda mampu lakukan juga penting. Bila sudah percaya, anda perlu terima perjalanan mengurangkan berat badan adalah proses yang konsisten yang mengambil masa panjang.

Kena ingat, goal anda adalah untuk mengurangkan berat badan. Ramai yang pergi gym sibuk nak kelihatan macho. Sekiranya matlamat anda adalah untuk menjadi kurus/lean, anda perlu pastikan peluh yang keluar kaw-kaw punya daripada sibuk fikir nak angkat seberat-beratnya besi. Tujuan anda adalah untuk kurangkan berat badan bukan untuk membesarkan otot.

Untuk keluarkan peluh yang banyak dan kekalkan heart rate yang tinggi, lakukan senaman bersifat circuit. Contoh, pilih 2-8 senaman berbeza (free-weight atau bodyweight) dan lakukan sebanyak 4-8 pusingan. Untuk reps pula lakukan antara 10-15 reps (hypertrophy zone). Nampak macam mudah tapi cuba bercakap selepas 3 pusingan.

Pastikan anda makan benda yang betul pada masa yang betul. Jangan skip makan ini kerana anda boleh terjebak dengan makan secara berlebihan ataupun singgah di restoran fast food. Pastikan anda makan karbohidrat, protein dan lemak baik. Jauhi diri daripada makanan yang tak ada nutrisi.

Jangan lakukan crash diet. Jangan cuba cut semuanya. Jadilah realistik. Apabila mahu bermula, anda boleh elakkan air bergula terlebih dahulu. Dalam masa seminggu dua anda dah boleh lihat hasil. Selepas itu cuba pula kurangkan karbohidrat. Lama-kelamaan badan anda akan dapat terima dan anda mungkin tidak lagi terasa untuk makan makanan tersebut.

Buah sesuai dimakan diwaktu pagi kerana ia dapat memberi tenaga dan merupakan sumber fiber yang bagus. Tapi, hanya makan buah yang jumlah gulanya rendah seperti strawberry dan terhad kepada semangkuk kecil sahaja.

Bukan mudah untuk konsisten. Ada masa anda akan rasa malas dan letih. Jadi anda perlu lihat balik tujuan asal anda lihat progress yang anda sudah lalui. Sayang, kalau anda berhenti separuh jalan.

Selain itu, tambah lebih banyak ilmu dengan membaca, research dan bergaul dengan mereka yang sekepala.


Apakah Hipster? Ini Definisi Yang Sebenarnya

Nota Editor: Di sana sini ramai yang menyebut hipster. Ia bagaikan trend masakini yang menjadi kegilaan anak muda di kota dan bandar. Tapi berapa ramai yang tahu apakah maksud sebenar hipster itu sendiri? Berikut kupasan menarik oleh salah seorang admin Facebook Page The Patriots. Kami kongsikan semula di Vocket dengan izin daripada admin page ini.

APA ITU HIPSTER (ULASAN MAKAN ATAS DIAPER BAYI)

Saya rasa pemahaman orang kita terhadap definisi ‘hipster’ bagi orang kita amat ‘flaw’ yakni sangat-sangatlah ‘flaw’. Lebih-lebih lagi bagi akak-akak yang throw baby-shower party sambil makan kek atas baby diaper tu.

Makan kek atas diaper dikatanya hipster? Kesewelan apakah ini?

Untuk pengetahuan umum, hipster bukan satu trend tapi counter-culture movement. Mereka ada ideologi dan falsafah tersendiri bukan bandwagon buta yang hanya tahu consume saja. Lepastu bajet lain daripada yang lain kononnya.

“Hipsterism” is a state of mind,it is also often intertwined with distinct fashion sensibilities.

Berikut adalah hipster sebenar daripada pemahaman saya.

Hipster adalah ‘urban bohemian‘. Mereka menjalani gaya kehidupan alternatif yang lain daripada kebiasaan (ditekankan bukan makan atas pampers).

Mereka bukan hippies kerana mereka memiliki citarasa yang begitu meluas dari aspek fashion, muzik, seni, kesusasteraan, dan falsafah. Bahkan mereka amatlah kreatif dan ada sense of style.

Disebabkan pengetahuan mereka yang amat tinggi mengenai fashion, muzik, seni, kesusasteraan dan falsafah itu. Mereka ini agak ‘streetwise’.

Setahu saya, hipster sebenar bukan jenis follow up trend semasa guna gadget canggih macam iPhone bagai. Mereka selagi boleh akan cari alternatif murah.

Hipster sebenar nak snap gambar Instagram pun dorang akan guna kamera antik, polaroid atau pun lomo kemudian dorang akan scan gambar tu baru upload kat Instagram.

Hipster sebenar tak lepak di Starbucks kerana, mereka akan lepak di kafe hipster yang konsepnya sendiri. Biasanya kafe yang mereka lepak bukan francais. Kebiasaannya mereka lebih selesa brew kopi mereka sendiri di rumah daripada beli kat luar.

Hipster sebenar tak makan fast-food kerana bagi mereka fast-food outlet adalah capitalist. Mereka cenderung memilih warung kalau terdesak. Mamak pun dorang tak layan sebab mamak dah jadi hegemony. Dah bosan agaknya.

Hipster sebenar adalah non-conformist, pandangan mereka tak selari dengan pandangan umum. Jika society memandang tinggi imej wanita ramping sebagai menawan, berpurdah sebagai muslimah sejati atau lelaki sado adalah jantan sebenar.

Mereka tidak berkongsi pendapat itu sebaliknya mereka ada pandangan mereka yang tersendiri mengenai ‘attractiveness’.

Hipsters menolak pandangan umum masyarakat arus perdana yang berkenaan dengan keutamaan utama mencari kekasih pilihan dan kriteria tradisional mengenai tarikan fizikal iaitu paras rupa.

Adalah menjadi dogma pusat bagi hipster untuk tidak terpengaruh dengan dakyah media dan periklanan arus perdana yang hanya mempromosi ideal kecantikan bersikap etnosentrik.

Konsep androgini dan feminisme telah sedikit sebanyak mempengaruhi budaya hipster, dimana lelaki hipster kebanyakannya tubuh badan mereka lebih kurang kurus macam kekasih mereka.

Ideal lelaki berbadan sado dan bertubuh sasa tidak dianggap menarik oleh gadis hipster kerana mereka menganggap imej sedemikian ianya melambangkan chauvinisme lelaki, sexism dan misogyny.

Sebagaimana juga dengan imej hambar gadis sorority berambut blonde, kulit tanned, dan berpakaian seksi tak cukup kain yang turut dianggap tidak menarik oleh lelaki yang ‘cultured‘. Sebaliknya ianya dianggap sebagai simbol kepada female insecurity, kurang daya keyakinan, dan kekurangan kecerdikan budaya dan pemikiran bebas.

Hipster juga amat open minded dalam perhubungan antara kaum dan kebanyakan couple antara kaum dalam mana-mana persekitaran bandar biasanya ditemui dalam kelompok kebudayaan hipster ini.

Meskipun secara teknikalnya hipster adalah konformis di dalam kelompok mereka sendiri berbanding dengan masyarakat umum yang jauh lebih besar. Mereka adalah pelopor kepada ideal, trend, dan budaya terkini.

Contohnya buku-buku penulisan dan novel indie yang terdapat di pasaran kini. Tidak ketinggalan juga scene muzik indie dan filem-filem pendek yang kita lihat di Youtube. Semuanya hasil kerja tangan mereka.

Malahan trend jeans koyak-rabak yang kebanyakannya didapati di kedai jenama-jenama pakaian terkemuka seperti The Gap, American Eagle, Abercrombie and Fitch, Hollister asalnya digayakan oleh hipster-hipster yang membeli-belah di kedai ini jauh sebelum seluar ini dihasilkan secara besar-besaran.

Begitu juga dengan kemeja vintage flannel yang amat mudah didapati di H&M, Uniqlo dan Kitschen. Ianya mendapat tempat dikalangan hipster lelaki sebelum menjadi mainstream kepada umum.

Ironinya di sini bahawa banyak pengkritik budaya hipster sebenarnya secara tak disedari telah terbawak-bawak jalan yang hipsters telah lakari beberapa tahun sebelum mereka.

Contoh mudah gerakan serbanista ( mereka yang mempergunakan hujah agama untuk membenarkan sekaligus menguatkuasakan pendapat mereka secara paksaan atas alasan ‘dakwah’) yang menggunakan media sosial untuk menyebarkan pemikiran bawah tempurung mereka se-‘hip’ yang mungkin.

Fenomena ini juga terpakai dalam dunia muzik juga, kerana banyak band-band indie yang telah berjaya dan dikenali secara mainstream oleh masyarakat umum hanya kerana hipsters yang menemui dan mendengar lagu mereka dahulu jauh sebelum dipromosi corong-corong radio.

Apabila konsep fashion dan muzik tertentu telah mencapai tahap mainstream. Para hipster akan beralih kepada sesuatu yang lebih baru dan segar (untuk sekali lagi ditekankan bukan makan atas lampin bayi).

Oleh disebabkan kebangkitan laman rangkaian media sosial pada masa kini, pandangan umum terhadap budaya hipster di kawasan bandar telah mencapai ke satu tahap yang begitu eksponensial sekali.

Di negara-negara barat, norma budaya mainstream telah sedikit sebanyak berjaya diruntuhkan oleh budaya hipster secara keseluruhannya.

Hipsterisme sering disalahertikan sebagai hanya satu imej superficial oleh sesetengah pihak, akan tetapi budaya hipster juga secara keseluruhannya telah banyak melaksanakan perubahan dalam masyarakat terutamanya dalam penyampaian sesuatu informasi dan hiburan, yang secara tak langsung membawa kepada perasaan tidak senang di kalangan mereka yang tidak lagi menjadi sebahagian daripada trendsetter.

Lihat saja betapa ramai penerbitan mainstream menggelupur bila karya hasil penerbitan indie mendapat tempat dikalangan pembaca tatkala pesta buku dianjurkan.

Bagi pendapat penulis, budaya hipster ini tidak lagi wujud secara nyata di negara ini kerana kebanyakan orang kita hanya mampu menjadi bandwagons sahaja dan mudah terikut-ikut dengan sesuatu budaya secara superficial yang dilihatnya sebagai satu trend.

Sementara kebanyakan hipster otai yang banyak idea mereka melalui puisi, muzik, zine dan blog kini telah mengorak langkah sebagai penulis, seniman dan pemuzik professional.

Baca lagi: 4 Perkara Yang Anda Tidak Tahu Tentang Hipster Di Malaysia

LIKE dan FOLLOW Vocket di Facebook serta Instagram


11 Tip Gaya Menawan Neelofa Dalam Suri Hati Mr Pilot Yang Anda Sendiri Boleh Cuba

Buat sehabis baik, tak sia-sia segala usaha yang dicurahkan oleh Neelofa dalam drama siri Suri Hati Mr Pilot apabila drama itu mendapat sambutan yang menggalakkan di kalangan peminat drama Melayu sehingga stail fesyen Warda turut menjadi ikutan.

Stail fesyen Warda yang mendapat sentuhan fashion stylist, Abu Shaef Hamza itu telah menawan hati para wanita. Ini menunjukkan Abu Shaef berjaya menjadikan gaya Warda always on point.

Dia menyesuai-padankan pakaian Warda dengan tudung Naelofar Hijab termasuk 3 koleksi terbaru iaitu Warda Collections yang dikeluarkan khas bersempena dengan Suri Hati Mr Pilot.

Saya menemubual Abu Shaef Hamza mengenai fesyen Warda agar anda boleh menggayakannya sendiri mengikut tip-tip yang dikongsikan olehnya.

Boleh dikatakan Instagram @abushaefhamza pasti menjadi antara tontonan peminat Suri Hati Mr Pilot apabila dia kerap memuatnaik Insta Stories yang menarik berkaitan drama ini.

Abu Shaef bin Abu Hamza, 25 tahun, berasal dari Kuala Lumpur ini telah berada dalam industri fesyen hiburan selama 6 tahun. Abu buat fashion stylist 4 tahun, dan 2 tahun in-production.

Lebih menarik, Abu memiliki diploma pengurusan multimedia. Dengan minat yang tinggi dalam fesyen, Abu menggunakan peluang dan ruang yang ada untuk mendalami bidang ini.

Idea awal untuk Warda ialah moden, preppy looks, dan tak ada pakai t-shirt saja. Ia mesti tak simple dan mesti pakaian double layer (preppy).

Preppy looks itu maksudnya adalah seseorang pakai double layer. Contoh, t-shirt pakai bersama cardigan, t-shirt pakai bersama jaket, t-shirt pakai bersama blazer. Ia bukan satu layer pakaian sahaja.

Gaya preppy ini akan menonjolkan aura gaya hidup tertentu yang istimewa. Ia mempersembahkan diri seseorang dengan cara yang betul boleh menjadi kunci pada gaya preppy yang dimahukan.

Ia semestinya hadir dengan gaya bersopan santun dan anggun dalam persekitaran sosial dan melakukan hobi yang akan menunjukkan sifat preppy anda.

Dalam drama siri Suri Hati Mr Pilot ini, Abu banyak menggunakan warna-warna yang sweet seperti pastel kerana warna ini tengah menjadi trend semasa.

Warna pastel ini akan membangkitkan rasa romantik, sweet dan lembut pada si pemakai. Ia juga memberi aura elegance untuk mood cinta dan romantis sehingga wujud rasa istimewa.

Selain itu, gabungan warna pastel dengan warna lain akan menyebabkan ia kelihatan menonjol tetapi tidak menguasai sepenuhnya.

Warna pastel juga sesuai digabungkan dengan aksesori yang berbeza warna dan tekstur sekiranya pakai 1 ton warna.

Abu menyatakan seseorang perlu 1 tonkan warna pakaian yang dipakai. Contohnya, baju, seluar dan tudung menggunakan warna yang lebih kurang sama.

Jangan pula tetiba tudung hijau, baju merah, seluar merah cair, tak boleh. Kalau merah, merah dari atas, kan cantik one tone gitu. One suit one suit kan.

Ia akan kelihatan cantik dari tudung turun ke baju, baju turun ke seluar. Maka, perlu pandai menyesuai-padankan ton warna agar tak jadi cacamerba.

Muka yang segar selalu kelihatan bergaya. Jadi, natural looks adalah sesuai untuk membuatkan anda kelihatan sempurna. Pilih warna yang paling hampir dengan warna kulit anda.

Usually Abu akan bincang dengan make up artist untuk ikut nude-nude colour. Jangan ikut yang eye-eye shadow terang-terang tidak. Guna pastel colour saja bagi nampak natural looks.

Menurut Abu, mekap yang digunakan untuk cerita ini tak banyak kali tukar pun. Kalau dekat rumah guna gaya mekap yang sama. Kalau di luar guna gaya mekap yang sama juga.

OK bagi Abu nowdays can be contra, can be disuaipadankan. Sedondonkan sebenarnya tengah on, tengah in sekarang ni, tapi depends on baju.

Kalau kita rasa baju tu dah cacamerba, tudung tu kita kena lembutkan. Kalau baju terang, kita lembutkan dengan tudung, Kalau tudung terang, kita lembutkan dengan baju dan seluar.

Kita kena balance benda tu (supaya) jangan semua terang. Terang di bawah, kita kena lembutkan di atas. Kalau terang di atas, kita lembutkan di bawah.

Ambil contoh daripada perwatakan Warda, pakaiannya berubah ikut umur dan status dalam kehidupannya.

Abu: Episod 1 sampai episod 3 Warda sebelum balik ke rumah famili, dia berpakaian seperti biasa. Dia tak pakai beg-beg brand, beg-beg Chanel apa semua, tak pakai baju-baju yang zass zass (gempak).

Episod 3 ke atas, baru fasa hidup tu berubah dan menjadi cantik dan cantik sampai habis. Jadi, anda perlu tahu dimanakah fasa anda berada sekarang dan guna fesyen yang sesuai dengan diri dan kehidupan anda.

Abu: Cabaran bagi orang bertudung adalah kita kena alert dengan part-part yang kita kena tutup aurat. Itu kita kena jaga. Itu cabaran dia. Sometimes kita terlepas pandang, itu cabaran bagi Abu.

6 benda yang sangat penting sebagai styling kit untuk drama ini bagi Abu ialah pin tudung, iron steam, iron board khas untuk tudung, cermin khas untuk Neelofa, wet tissue and hair dryer untuk keringkan peluh atau baju basah.

Kalau semua nak tau, I am a loyal Zanotti heels collector specifically this design ?? If ada new colours coming in, they will always notify me! ??? Perks for being short but cute la katakan ???

A photo posted by Noor Neelofa Mohd Noor (@neelofa) on Aug 16, 2016 at 11:20pm PDT

Neelofa yang memegang watak Warda menggunakan kasut sendiri sepanjang di dalam set Suri Hati Mr Pilot. Dia menggunakan kasut yang selalu dipakainya dalam program Meletop iaitu jenama Zanotti, rekaan pereka kasut dari Itali, Giuseppe Zanotti.

“Love isn't supposed to be easy, it's supposed to be worth it.” With my mr pilot ❤ 5 more days to @surihati.mrpilot [email protected]

A photo posted by Noor Neelofa Mohd Noor (@neelofa) on Oct 5, 2016 at 4:40am PDT

That tak sabar face when it's one more week left to #surihatimrpilot!

A photo posted by Noor Neelofa Mohd Noor (@neelofa) on Oct 2, 2016 at 8:14pm PDT

Abu: Basic rules yang perlu ada kalau pakai macam Warda adalah kena tahu kita tinggi ke rendah ke. Kalau kita rendah, kita mungkin boleh labuhkan dan pakai palazo nowdays.

So boleh panjangkan cover kaki kita ini dengan kaki-kaki sekali. So pakai kasut dah nampak lebih panjang (sebab) palazo kan sampai ke pusat macam tu (jadi nampak tinggi).

So kita kena tahu kelemahan diri kita yang mana patut kita cover, macam mana nak panjangkan kaki, nak nampak lebih tinggi. Itu semua kita kena tahu.

Kita kena try trend. Then kita tahu apa fesyen yang ngam (sesuai) dengan kita sebab setiap tahun fesyen akan berubah, kita akan ikut peredaran fesyen.

A photo posted by abushaefhamza (@abushaefhamza) on Oct 17, 2016 at 9:59am PDT

Apa yang Abu paling suka dalam Suri Hati Mr Pilot ialah commitment semua orang terhadap kerja itu dan vibes iaitu positive vibes dan semua orang tahu buat kerja masing-masing.

Apa yang Abu suka tentang gaya Warda pula ialah kalau Abu perempuan Abu nak pakai macam tu.

Faktor-faktor yang dipertimbangkan semasa Abu menggayakan Warda adalah every scene kena tengok background, kita kena tengok surrounding, kita kena tengok location and kena baca skrip.

Kalau scene itu yang sweet kita kena bagi colour yang sweet. Kita kena jaga kontra colour diorang, tone colour scene tu kena jaga.

Kalau langsir belakang gelap, kita kena bagi baju warna terang. Kalau selimut warna gelap, depends on background, surrounding, skrip dan keadaan.

Tentang komunikasi pula, ia sangat-sangat penting. Setiap malam habis shooting dan setiap pagi, sebelum semua scene dijalankan sangat penting communication.

Abu dengan semua artis akan check ada ke tak mereka setuju untuk pakai atau tidak if selesa untuk pakai. Sebab keselesaan adalah benda utama, itu first.

Second adalah cantik untuk shooting sebab shooting pergerakan dia banyak, berbeza dengan photoshoot.

Communication Abu dengan Lofa pula adalah setiap pagi atau setiap malam Abu mesti berbincang dengan dia. Baju ini untuk scene ini, baju ini untuk scene ini.

Pagi-pagi Abu akan siapkan semua tu dan Neelofa akan datang dan check. Lepas tu kalau this baju OK, then kita bincang tudung ini why not kita tukar kepada ini, why not kita tukar kepada colour ini.

Perbincangan dengan Neelofa sangat seronok sebab dia suka share idea dan dia memberi dan membantu. So, kita communicate, borak, bincang every single baju kita akan bincang.

Every scene we will talk about the baju, what should wear and what shouldn’t untuk setiap scene.

A photo posted by abushaefhamza (@abushaefhamza) on Feb 29, 2016 at 11:49pm PST

My signature looks is I’m going to pastel colour and preppy looks. Kalau awak tengok cerita Isteri VS Tunang, drama Maid, Isteri Separuh Masa pun Abu masih still guna preppy preppy looks tu.

Abu tidak bagi sehelai jer macam tu, no. It must be double layer kalau tengok cerita-cerita yang Abu buat. That’s one is my signature, I’m always do preppy looks. Must preppy looks.

Tidak yang simple-simple dan Abu lebih suka kita berfesyen walaupun di rumah, walaupun di mana-mana. Sebab is too boring to wear boring cloths.

Abu tak setuju tentang pendapat orang tentang baju Warda bercorak sebab Abu tak pernah, tak suka baju gambar. Abu tidak suka baju bercorak sangat pun.

I never-never like baju-baju yang bertulis, bercorak, bergambar. Bunga boleh terimalah tapi 1 scene jer. Abu bagi pun sebab baju tu cantik. Is it not sebab feminin ke tidak.

By the way, kalau baju bercorak, bergambar ia akan kacau scene tu, ia akan kacau framing, kacau semua benda.

Sebelum mengakhiri temubual ini, saya bertanya kepadanya definisi feminin. Bagi Abu, cara percakapan, cara first impression very important untuk seseorang itu feminin ke tidak.

First perbualan orang itu dengan kita sebab bagi Abu itu ciri yang feminin kalau dia pandai. Second one is your looks lah, pemakaian you.

Terima kasih Abu Shaef Hamza kerana sudi ditemubual oleh saya untuk Vocket! All the best for upcoming project, Urusan Hati Cik Drama Queen.


Apakah Kaitan Trend Tahun 2015 Dengan Remaja Sekarang ?

Tahun 2015 dikatakan tahun yang mencabar, benarkah ? Artikel ini amat berguna untuk persediaan awal bagi memahami perubahan trend dunia.

Ford Motor Company telah mengeluarkan sebuah laporan yang menarik mengenai trend tahun 2015, yang mana keseluruhan laporan ini ialah berkenaan Generasi Z !

Info : Generasi Z ialah mereka yang lahir antara tahun 1995 hingga 2009

Generasi Z ialah generasi yang sedang mewarisi dunia ini dan berikut ialah 10 fakta penting yang anda perlu tahu untuk fokus tahun 2015.

1. Gen Z mahu membuat sesuatu yang memberi impak kepada dunia.

2. Gen Z lebih berminat mengambil risiko dan tidak suka gaya lama (konvensional).

3. Gen Z menganggap kegagalan adalah satu kebanggaan. Ia menunjukkan mereka berusaha.

4. Gen Z lebih mengutamakan pembayaran secara online dan mobile.

5. Gen Z lebih suka sewa atau pinjam barang berbanding membelinya.

6. Gen Z menganggap sahabat baik adalah seperti ahli  keluarga sendiri.

7. Gen Z lebih sensitif kepada privasi data mereka di Internet.

8. Gen Z dijangka menghadapi masalah obesiti apabila mereka dewasa.

9. Gen Z mahukan pengalaman baru untuk mengisi masa lapang berbanding aktiviti membaca buku.

10. Gen Z bersifat mobility. Mereka tidak suka terikat dengan satu-satu tempat.


Apakah Kandungan Buku Komik Artis Malaysia Sampai Rakyat Indonesia Turun Merusuh?

Kes protes jalanan yang dijalankan oleh rakyat Indonesia disebabkan kandungan dalam buku komik kartunis kelahiran Malaysia baru-baru ini adalah episod terbaharu dalam siri protes jalanan yang berlangsung diantara dua negara.

Ini bukan kali pertama dua negara ini ‘berantam’.

Bagaimanapun, dalam episod terbaharu kali ini, Corong Rakyat sebuah kumpulan bukan kerajaan telah turun ke jalanan membantah penjualan dan cetakan sebuah buku komik yang didakwa telah memburukkan pembantu rumah warga Indonesia yang bekerja di Malaysia.

Kumpulan ini juga menggesa pihak berkuasa menyiasat motif di sebalik cerita dan ilustrasi oleh penulis komik, Cheeming Boey yang didakwa warganegara Malaysia yang dilahirkan di Singapura dan bermastautin di Amerika Syarikat.

Mereka mendakwa bahawa kandungan komik tersebut telah sengaja melukakan hati Pekerja Migran Indonesia di Malaysia dan negara lain.

Sebelum ini, sebuah buku komik berjudul When I Was a Kid edisi ke-3 didapati dijual di beberapa kedai buku di Malaysia. Salah satu komik ini menceritakan kandungan sensitif yang didakwa memburukkan Pekerja Migran Indonesia (PMI).

Di muka surat 154, seorang bapa memperkenalkan anaknya kepada seorang pembantu rumah (PRT) yang berasal dari Indonesia sebagai seekor monyet kerana dia memanjat pokok kelapa di belakang rumah.

Dan buku itu masih dijual di salah satu kedai buku terkemuka di Malaysia. Selain itu, buku tersebut telah diedarkan di beberapa media, blog peribadi, akaun Goodreads dan telah dibaca oleh ratusan orang dari pelbagai latar belakang.

Beberapa karya beliau turut dijual di galeri di AS dan Asia. Sementara itu, komik berjudul When I Was a Kid 1 adalah yang paling laris pada Mei 2012. Sementara itu, When I Was a Kid edisi ke-3 mula diterbitkan pada 1 Januari 2014.

Disebabkan itu Corong Rakyat telah mendesak pihak berkuasa untuk menyiasat motif di sebalik cerita dan ilustrasi oleh penulis komik tersebut. Selain itu, mereka juga mahu kerajaan Malaysia untuk mengambil tindakan tegas terhadap penulis komik tersebut.

Aksi protes yang berlangsung selama sejam ini turut membakar komik sebagai bentuk kekecewaan dan bantahan berhubung kandungan komik tersebut yang sengaja melukakan hati Pekerja Migran Indonesia di Malaysia dan negara lain.


Apakah Kelebihan Yang Bakal Dibawa Neelofa Kepada AirAsia?

Perlantikan selebriti sebagai ahli lembaga pengarah AirAsia bukanlah perkara baru kerana sebelum ini, Raline Shah pelakon Indonesia telah dilantik sebagai pengarah bebas bukan eksekutif AirAsia Indonesia.

Our new director in Airasia Indonesia @ralineshah . Smart creative humble . A real coup readying our company for IPO .

A post shared by Tony Fernandes (@tonyfernandes) on Aug 7, 2017 at 1:55am PDT

Terbaru, CEO AirAsia, Tan Sri Tony Fernandes telah mengumumkan Neelofa sebagai Pengarah Bebas Bukan Eksekutif AirAsia. Perlantikan beliau ini dipilih selepas kejayaan yang diperoleh beliau sepanjang karier menjadi usahawan melalui jenama Naelofar sekaligus menjadikan beliau sebagai ikon syarikat penerbangan ini.

Our new director @neelofa . Young smart, entrepreneurial , and a dreamer like us. @airasia once again leads in diversity this time not women but age. Don’t have to be old to be a director.

A post shared by Tony Fernandes (@tonyfernandes) on Dec 8, 2017 at 11:46pm PST

Berita perlantikan Neelofa ini mendapat reaksi yang pelbagai daripada rakyat Malaysia khususnya pengikut pengikut Neelofa. Ramai yang mengucapkan tahniah kepada beliau tidak kurang juga yang menyindir beliau gara gara isu berlagak baru baru ini.

Disebalik perlantikan ini, adakah anda faham apakah itu Pengarah Bebas Bukan Eksekutif (Non-Executive Independent Director)? Adakah Neelofa membeli pegangan saham AirAsia? Adakah beliau akan bekerja di AirAsia?

Seorang pengarah bukan eksekutif adalah ahli lembaga pengarah sebuah syarikat yang bukan sebahagian daripada pasukan eksekutif. Dalam erti kata lain, mereka tidak bekerja dalam syarikat tersebut. Jawatan ini tidak terlibat dengan pengurusan operasi seharian sesebuah organisasi, tapi terlibat dalam membuat polisi dan strategi bisnes.

Pengarah bukan eksekutif juga dikenali sebagai pengarah luar atau pengarah bebas. Mereka ini diberi tugas untuk memberi cabaran kepada sesebuah syarikat. Memandangkan pengarah bukan eksekutif tidak memegang apa apa jawatan C-Level atau jawatan pengurusan lain, mereka dianggap memegang kepentingan syarikat lebih tinggi daripada pengarah eksekutif yang kadang kadang mempunyai conflict of interest antara pengurusan dan pemegang saham.

Selalunya pengarah bukan eksekutif dilantik atas sebab sebab perhubungan awam (PR). Sebagai contoh, status Neelofa sebagai seorang selebriti terkenal yang mempunyai 5 juta pengikut di Instagram dan juga penerima anugerah Forbes 2017 akan membantu AirAsia mendapat pendedahan kepada kelompok komuniti yang baru.

What a way to end 2017! Thank you to AirAsia for welcoming me into your ever expanding family! So grateful and honored by this appointment and thank you everyone for the well and warm wishes. This marks one of the most important milestones and I am excited to take on this new challenge. In @tonyfernandes’s word tonight, ‘dare to dream and live your dreams!’ So, dream more, do more and explore the world! Looking forward to flying (higher) together with AirAsia! ❤ @airasia @aireenomar @din.meranun @rafidah.the.original

A post shared by Noor Neelofa Mohd Noor (@neelofa) on Dec 8, 2017 at 7:11am PST

Sebagai seorang artis popular, generasi muda, ikon wanita, usahawan berjaya, Neelofa dapat membantu menaikkan pengaruh dan kredibiliti AirAsia kepada pengikutnya dan juga rangkaian kenalan bisnesnya. Ini memungkinkan AirAsia untuk bekerjasama dengan lebih banyak pihak pada masa akan datang untuk kebaikan bisnes mereka.

Selain itu, sebagai seorang pengarah bukan eksekutif Neelofa turut akan membantu syarikat dalam menguruskan strategi, prestasi dan risiko syarikat dengan memberi insight luaran yang selama ini mungkin tidak dapat dilihat oleh orang AirAsia sendiri.

Neelofa bakal mendapat satu pengalaman berharga menguruskan sebuah syarikat awam yang bernilai billion ringgit pada usia yang muda. Selain itu, beliau juga sudah tentu mendapat akses kepada circle of network Tony Fernandes. Bermakna lebih banyak pintu pintu rezeki dan bisnes yang Neelofa boleh buka pada masa akan datang. Bak kata peminat “sudah kaya bertambah kaya”. Dalam berita AirAsia lain Aireen Omar telah meletak jawatan dalam lembaga pengarah AirAsia.